TRIFYLIANEWS - ΤΑ ΝΕΑ ΤΗΣ ΤΡΙΦΥΛΙΑΣ: 11_08\nΧΩΡΙΣ ΚΑΡΔΙΟΛΟΓΟ ΤΟ ΝΟΣΟΚΟΜΕΙΟ ΚΥΠΑΡΙΣΣΙΑΣ!!! ΕΙΝΑΙ ΣΟΒΑΡΑ ΠΡΑΓΜΑΤΑ ΑΥΤΑ;;;\nΑπίστευτο και όμως... ελληνικό!!!!!\nΣτην Ελλάδα, το 2008, το Υπουργείο Υγείας και Κοινωνικής Αλληλεγγύης "άφησε" το Νοσοκομείο Κυπαρισσίας χωρίς γιατρό καρδιολόγο!!!\nΚαι αυτό με απόφαση του Γενικού Γραμματέα του Υπουργείου Αριστείδη Καλογερόπουλου, ο οποίος απέσπασε τον έναν και μοναδικό καρδιολόγο που είχε το Νοσοκομείο, αφού ο άλλος καρδιολόγος βρίσκεται σε αναρρωτική άδεια.........\nΚαι ως εκ τούτου, "κλείνει" η καρδιολογική κλινική του Νοσοκομείου!!!...\nΗ απόφαση αυτή του Γενικού Γραμματέα έχει προκαλέσει σφοδρές αντιδράσεις τόσο από τους γιατρούς του Νοσοκομείου όσο και από τους πολίτες της περιοχής καθώς και πολλά ερωτηματικά για τη σκοπιμότητα αυτής της απόφασης που "αφήνει" το Νοσοκομείο χωρίς καρδιολόγο και τους πολίτες χωρίς γιατρό...\nΜάλιστα, το μεσημέρι, στο Δελτίο Ειδήσεων της τηλεόρασης "BEST" έκανε τηλεφωνική παρέμβαση ο γιατρός του Νοσοκομείου, που είναι και Μέλος στο Δ.Σ. και Νομαρχιακός Σύμβουλος Γιώργος Ψαρράς, ο οποίος εξέφρασε την έντονη αντίδρασή του για την πρωτοφανή και προκλητική απόφαση του Γενικού Γραμματέα του Υπουργείου Υγείας και Κοινωνικής Αλληλεγγύης να αποσπάσει τον έναν και μοναδικό καρδιολόγο που υπηρετούσε στο Νοσοκομείο εξυπηρετώντας πολλά περιστατικά καθημερινά, ακόμη και σώζοντας ζωές πολιτών της ευρύτερης περιοχής.\nΟ κ. Ψαρράς μίλησε με σκληρά λόγια για την απόφαση του κ. Καλογερόπουλου και εξέφρασε αφενός μεν την αγωνία και την ανησυχία του και αφετέρου τα πολλά ερωτηματικά που προκαλεί αυτή η απόφαση, λες και ο κ. Καλογερόπουλος "εναντιώνεται" στο Νοσοκομείο Κυπαρισσίας και δεν τον νοιάζει η υγεία των χιλιάδων πολιτών της περιοχής.\n"Τί ρόλο παίζει ο κ. Καλογερόπουλος;;;", είπε χαρακτηριστικά και πρόσθεσε, "ο άνθρωπος κάτι έχει με την Κυπαρισσία... δεν θέλουμε ανθρώπους που μας γράφουν στα παλιά τους τα παπούτσια. Φέρεται σαν δικτάτορας.." και ζήτησε δημόσια από τον Υπουργό κ. Αβραμόπουλο να "διώξει" τον κ. Καλογερόπουλο από Γενικό Γραμματέα!!!....\nΣημείωσε, δε, ότι πλέον, όλα τα περιστατικά και όλοι οι πολίτες που χρειάζονται καρδιολόγο πρέπει να μεταφέρονται στο Νοσοκομείο της Καλαμάτας και ο χρόνος αυτός της μετακίνησης είναι πολύτιμος και μπορεί να αποβεί και μοιραίος!!!...\nΑκόμη ο κ. Ψαρράς ζήτησε δημόσια να παρέμβουν στο Υπουργείο οι Βουλευτές της Μεσσηνίας για να βρεθεί άμεσα λύση και να ξαναέχει γιατρό καρδιολόγο το Νοσοκομείο της Κυπαρισσίας.\nΚαι λέμε εμείς,\nείναι σοβαρά πράγματα αυτά, που με την απόφαση του Γενικού Γραμματέα του Υπουργείου Υγείας και Κοινωνικής Αλληλεγγύης, έμεινε χωρίς καρδιολόγο το Νοσοκομείο Κυπαρισσίας που καλύπτει και εξυπηρετεί μια ευρύτατη περιοχή, τουλάχιστον, 50 χιλιάδων κατοίκων;;;\nΜε τέτοιες αποφάσεις αναβαθμίζεται - εκσυγχρονίζεται η Υγεία στη χώρας μας;;;\nΤί έχει να πει, άραγε, για την απόφαση αυτή του συνεργάτη του ο, λαλίστατος κατά τα άλλα, κ. Αβραμόπουλος;;;\nΜε τέτοιες αποφάσεις υπηρετούν τους πολίτες;;;\nΚαι μη χειρότερα... Πιάσαμε, άραγε, πάτο ή υπάρχει και πιο κάτω;;;....\nΑναρτήθηκε από Trifylianews στις 8:39:00 μ.μ.\nΑπό την πλειοψηφία του Δ.Σ. Κυπαρισσίας για τη δημοπρασία των δικτύων αποχέτευσης, ίδια "πολιτική" απόφαση... που έχει, ήδη, ακυρωθεί!\nΣυνέβη ακόμη και.. αυτό στην προχθεσινή συνεδρίαση του Δημοτικού Συμβουλίου Κυπαρισσίας:\nΗ πλειοψηφία του Σώματος, για δεύτερη φορά στο ίδιο θέμα, «έγραψε στα παλαιότερα των υποδημάτων της» την νομιμότητα, λαμβάνοντας ξανά, νέα «πολιτική απόφαση», ίδια, όμως, με την προηγούμενη που έχει ακυρωθεί.\nΗ απόφαση είχε ακυρωθεί από την αρμόδια Ειδική Επιτροπή του Άρθρου 152 Ν.3463/2006 της Περιφέρειας Πελοποννήσου σχετικά με τη δημοπρασία του έργου «Έργα Αποχέτευσης και Επεξεργασίας Λυμάτων Δήμου Κυπαρισσίας (Αποχετευτικό Δίκτυο Νοτιοδυτικού παραλιακού τμήματος Κυπαρισσίας)», το αποτέλεσμα αυτής και ενστάσεις που είχαν υποβληθεί!\nΠιο συγκεκριμένα, η πλειοψηφία των Δημοτικών Συμβούλων (όλοι οι παρόντες της Συμπολίτευσης και ο Γ. Γκότσης της Αντιπολίτευσης) αποφάσισαν τη «λήψη νέας απόφασης επί της εξέτασης των ενστάσεων κατά των 1(α) και 1(β) πρακτικών της Επιτροπής Διαγωνισμού του έργου Έργα Αποχέτευσης και Επεξεργασίας Λυμάτων Δήμου Κυπαρισσίας (Αποχετευτικό Δίκτυο Νοτιοδυτικού Παραλιακού Τμήματος Κυπαρισσίας ύστερα από την ακυρωτική απόφαση με αριθ.85//38/3-11-2008 της επιτροπής 152 του Ν. 3463/06», όπως ήταν ακριβώς και το θέμα στην ημερήσια διάταξη, παίρνοντας, ωστόσο την ίδια ακριβώς «πολιτική» απόφαση με την ήδη ακυρωθείσα, υπ’ αριθ 159/2008 προηγούμενη «πολιτική» τους απόφαση με την οποία σχετικά με τις ενστάσεις εταιριών για το αποτέλεσμα της δημοπρασίας για τα αποχετευτικά δίκτυα στη νοτιοδυτική παραλία της πόλης, έκαναν δεκτές, ξανά, τις ενστάσεις 2 εταιριών, των «Η. ΓΕΩΡΓΑΚΟΠΟΥΛΟΣ Ε.Ε.» και «Κ/Ξ ΗΛΙΑΣ ΠΑΝΑΓΟΠΟΥΛΟΣ – ΑΘΑΝΑΣΙΟΣ ΚΟΡΔΑΣ ΚΑΙ ΣΙΑ Ε.Ε.» και απέρριψαν, ξανά, την ένσταση της «ΙΩΝΑΣ ΤΕΧΝΙΚΗ Α.Ε.» χωρίς καμία απολύτως αιτιολογία που να στηρίζεται σε συγκεκριμένες διατάξεις, παρατύπως, παρά το Νόμο και σε πλήρη αντίθεση με την επαρκώς αιτιολογημένη και εμπεριστατωμένη Γνωμοδότηση της Επιτροπής Διαγωνισμού και «αλλάζοντας» το αποτέλεσμα της Δημοπρασίας για τα αποχετευτικά δίκτυα στη νοτιοδυτική παραλία της πόλης!\nΈκαναν δεκτή την ένσταση\nΘυμίζουμε ότι, στις 25 Ιουλίου 2007 με την υπ. αριθμ. 186/2007 ομόφωνη απόφαση του Δημοτικού Συμβουλίου Κυπαρισσίας είχαν κάνει δεκτή ένσταση της Κ/Ξ ΕΓΝΩΝ Α.Τ.Ε. – ΙΩΝΑΣ ΤΕΧΝΙΚΗ Α.Ε. κατά της συμμετοχής της Ε.Ε. «ΑΓΑΚΛΕΙΤΟΣ Α.Τ.Ε.» γιατι στην υπεύθυνη δήλωση που είχε καταθέσει δεν είχε καταγράψει τα δικαιολογητικά, που δεν χωρούσαν στην πρώτη σελίδα, στην πίσω όψη, αλλά σε άλλη σελίδα, σε ξεχωριστό φύλλο, το οποίο είχε συρράψει στην Υ.Δ. και απέρριψαν την προσφορά της γιατι αυτό δεν ήταν σύμφωνα με το Νόμο.\nΈνας από τους λόγους που η Επιτροπή Διαγωνισμού του έργου των δικτύων αποχέτευσης στη νοτιοδυτική παραλία, απέρριψε τις προσφορές των δύο εταιριών καθώς και τις ενστάσεις τους ήταν ίδιος με αυτόν για την «ΑΓΑΚΛΕΙΤΟΣ Α.Τ.Ε.\nΟι Δημοτικοί Σύμβουλοι, όμως, άλλα είπαν και ψήφισαν τον Ιούλιο του 2007 και άλλα το 2008, για το ίδιο θέμα, δηλαδή εφάρμοσαν δύο μέτρα και δύο σταθμά…\nΣτη μία περίπτωση ίσχυσε ο Νόμος, στην άλλη, ξανά τώρα, όχι!!! Γιατί, άραγε???... Μα…, για πολιτικούς λόγους, όπως χαρακτηριστικά είπαν, τουλάχιστον 8-10 φορές, οι Δημοτικοί Σύμβουλοι της Συμπολίτευσης Γρηγόρης Γκότσης και Γιάννης Σταθόπουλος. «Είναι, λένε, πολιτικό όργανο και παίρνουν πολιτική απόφαση!».\nΕιλικρινά, μόνο στο Δ.Σ. Κυπαρισσίας ακούγονται τέτοιες εκφράσεις και παίρνονται τέτοιες αποφάσεις για δημοπρασία και το αποτέλεσμα αυτής. Είναι, νομίζω, πανελλήνια, για να μην πω, παγκόσμια «πρωτοτυπία»…\nΚαι όλα αυτά, τη στιγμή που ήδη έχει ακυρωθεί η προηγούμενη «πολιτική» τους απόφαση!!!\nΣαν δικαιολογία που όμως είναι «προφάσεις εν αμαρτίες», ο κ. Σαμπαζιώτης και οι Σύμβουλοί του ισχυρίστηκαν ότι ακυρώθηκε η προηγούμενή τους «πολιτική» απόφαση γιατί, τάχα, δεν ήταν αιτιολογημένη και ότι τώρα, στην νέα που όμως είναι ίδια με την προηγούμενη θα αιτιολογήσουν αφού, όπως είπαν, δεν είναι, κατ’ αυτούς, ουσιαστικός λόγος, ο μη νόμιμος - λανθασμένος τρόπος συμπλήρωσης της Υ.Δ.\nΑπό την Αντιπολίτευση ο Δημοτικός Σύμβουλος Σωτήρης Γιαννόπουλος σημείωσε πως η προηγούμενη «πολιτική» απόφασή τους, μετά από ένσταση εταιρίας εξετάστηκε και ακυρώθηκε από την αρμόδια Ειδική Επιτροπή της Περιφέρειας της οποίας Πρόεδρος είναι Εφέτης και Μέλος που εισηγήθηκε την ακύρωσή της Δικαστικός Αντιπρόσωπος. Εκτός από αυτό και ο Δντης της Δνσης Τοπικής Αυτοδιοίκησης και Διοίκησης της Περιφέρειας στην Καλαμάτα σε επίσημο έγγραφό του προς την Επιτροπή αναφέρει ξεκάθαρα πως αν εκδίκαζε την προσφυγή της εταιρίας «ΙΩΝΑΣ ΤΕΧΝΙΚΗ Α.Ε.» θα ακύρωνε την «πολιτική» απόφαση του Δ.Σ. αφού ο τρόπος συμπλήρωσης της Υπεύθυνης Δήλωσης από την εταιρία «Η. ΓΕΩΡΓΑΚΟΠΟΥΛΟΣ Ε.Ε.» δεν ήταν σύμφωνα με τον Νόμο που ορίζεται σαφέστατα πως αυτή συμπληρώνεται. Και επιπλέον, η Ειδική Επιτροπή εξέτασε όλο το φάκελο με όλα τα στοιχεία, ακόμα και το έγγραφο του Δημάρχου που δικαιολογούσε τον μη νόμιμο – λανθασμένο τρόπο συμπλήρωση της Υ.Δ. και αφού σκέφτηκε σύμφωνα με τον Νόμο, ακύρωσε την απόφαση.\nΜάλιστα ο κ. Γιαννόπουλος τόνισε πως κακώς μπήκε στην ημερήσια διάταξη και συζητείται στο Σώμα το θέμα αφού αν με την ακυρωτική απόφαση διαφωνεί η εταιρία «Η. ΓΕΩΡΓΑΚΟΠΟΥΛΟΣ Ε.Ε.» μπορεί να προσφύγει κατά της ακυρωτικής απόφασης της Ειδικής Επιτροπής, όπως ο Νόμος ορίζει. Στο Δ.Σ. δεν έπρεπε καν να επανέλθει το θέμα. Έπρεπε με βάση την απόφαση της Ειδικής Επιτροπής να κινηθούν οι διαδικασίες που προβλέπονται για να ξεκινήσει το έργο. Ακόμη ο κ. Γιαννόπουλος κατηγόρησε τη Δημοτική Αρχή πως με όλα αυτά που κάνει στο συγκεκριμένο θέμα, πολλά ακούγονται και πολλά μπορεί να σκεφτεί κανείς, είτε για προεκλογικά γραμμάτια που εξοφλούνται, είτε για πιέσεις πολιτικές και άλλες, είτε για το ότι είναι πολλά τα λεφτά…, πράγμα που δεν θέλει να πιστέψει, όπως είπε, και τόνισε πως "το μόνο που θα καταφέρετε είναι να κινδυνεύσει να μην γίνει το έργο!".\nΤελικά, τη λήψη νέας, αλλά ίδιας με την προηγούμενη (που ακυρώθηκε) για το ίδιο θέμα «πολιτικής» απόφασης ψήφισαν οι Σύμβουλοι της Συμπολίτευσης και ο Γ. Γκότσης της Αντιπολίτευσης και μειοψήφισαν οι παρόντες Δημοτικοί Σύμβουλοι της Αντιπολίτευσης Σωτήρης Γιαννόπουλος, Θεώνη Αδαμοπούλου και Γιάννης Κατσαργύρης που θεωρούν ότι δεν έπρεπε καν να συζητηθεί το θέμα στο Δ.Σ. και λευκό (που είναι αρνητική ψήφος) ψήφισε ο Σωτήρης Τσίγγανος.\nΕπιδότηση - 4.460 παραγωγοί μένουν εκτός...\nΣε 4.460 ανέρχονται, σύμφωνα με τα επεξεργασμένα στοιχεία της ΕΑΣ Μεσσηνίας, οι παραγωγοί που έχουν δικαιώματα έως 100 ευρώ και θα πάψουν να λαμβάνουν επιδότηση εφόσον επιλεγεί αυτό το «κατώφλι» πληρωμής ενιαίας ενίσχυσης από τη χώρα μας.\nΜε τα προαναφερθέντα στοιχεία επιβεβαιώνονται όσα έχει δημοσιεύσει το «Θ» σχετικά, καθώς στο χθεσινό φύλλο κάναμε λόγο για χιλιάδες παραγωγούς που μένουν εκτός επιδότησης, εφόσον ισχύσει αυτό το κατώφλι που προέκυψε από τη συμφωνία για τον «έλεγχο υγείας» της Κοινής Αγροτικής Πολιτικής.\nΠρόκειται για το κατώφλι που είναι το ευνοϊκότερο, δηλαδή το λιγότερο ανώδυνο για τη χώρα μας από τις εναλλακτικές επιλογές που υπάρχουν.\nΔε θα χαθούν\nΣημειώνεται πως την προοπτική ισχύος του κατωφλίου των 100 ευρώ επιβεβαίωσε χθες στο «Θ» ο πρόεδρος της ΕΑΣ Μεσσηνίας και μέλος του Δ.Σ. της ΠΑΣΕΓΕΣ Βασίλης Κοζομπόλης. Ο ίδιος ανέφερε πως στην ουσία τα χρήματα αυτά δε θα χαθούν, αφού υπάρχει η δυνατότητα των μεταβιβάσεων δικαιωμάτων το πρώτο τρίμηνο του 2009, πριν ξεκινήσουν οι ενεργοποιήσεις του έτους αυτού, από το οποίο θα ισχύσει η εν λόγω περικοπή.Επισημαίνεται πως δημοσιεύθηκε στην ιστοσελίδα του Συμβουλίου της Ευρωπαϊκής Ένωσης το τελικό κείμενο της συμφωνίας για τον «έλεγχο υγείας» (υπήρχε το προσωρινό κείμενο), και τα ζευγάρια των επιλογών για τα κατώφλια χορήγησης ενισχύσεων παραμένουν τα ίδια, δηλαδή γενικό όριο όλης της Ε.Ε. 100 ευρώ ή 10 στρέμματα (1 εκτάριο) και δυνητικό όριο για την Ελλάδα 400 ευρώ ή 4 στρέμματα (0,4 εκτάρια). Η Ελλάδα μπορεί να διαλέξει οποιοδήποτε όριο από οποιοδήποτε εκ των δύο «ζευγαριών», με πιθανότερο και ευνοϊκότερο αυτό των 100 ευρώ.\nΑυτή η επιλογή αποτελεί και την πρόταση της ΠΑΣΕΓΕΣ όπως επιβεβαιώνει και ο γενικός διευθυντής της οργάνωσης Γιάννης Τσιφόρος σε δηλώσεις του στην εφημερίδα «Πατρίς» του Ηρακλείου. Στο δημοσίευμα αναφέρονται μεταξύ άλλων τα εξής: «Όπως είπε στην «Π» ο γενικός διευθυντής της ΠΑΣΕΓΕΣ Γιάννης Τσιφόρος, τα σενάρια που υπάρχουν για την εφαρμογή των νέων διατάξεων είναι πολλά. «Η Ελλάδα έχει πολλές επιλογές. Δύο από αυτές είναι να αποκλείσει από τις επιδοτήσεις όσους παραγωγούς λαμβάνουν μέχρι 400 ευρώ ετησίως ή διαθέτουν 4 στρέμματα. Μπορεί όμως να επιλέξει και ανάμεσα στις λύσεις που προβλέπονται από τις γενικές διατάξεις, δηλαδή τη μη καταβολή ενιαίας ενίσχυσης σε όσους μέχρι τώρα λαμβάνουν έως 100 ευρώ ετησίως ή διαθέτουν 10 στρέμματα. Εμείς προτείνουμε στο Υπουργείο να υιοθετήσει τη λύση της μη καταβολής σε όσους εισπράττουν έως 100 ευρώ κάθε χρόνο» επεσήμανε ο κ. Τσιφόρος. Σύμφωνα τέλος με τον κ. Τσιφόρο, «είναι δυνατόν οι δικαιούχοι επιδοτήσεων να μεταβιβάσουν τα δικαιώματά τους όταν φθάνουν μέχρι τα 100 ευρώ, σε άλλους δικαιούχους, ώστε να μη χαθούν και αυτά τα ποσά από τους παραγωγούς».\nΣε σχετικό πίνακα που παρατίθεται, βλέπει κανείς για τους παραγωγούς της Μεσσηνίας τις κλίμακες ποσών ενιαίας ενίσχυσης βάσει των αιτήσεων ενεργοποίησης του 2008. Λόγω του μικρού κλήρου στην Ελλάδα, βλέπουμε πως μεταξύ των παραγωγών της ΕΑΣ Μεσσηνίας η συντριπτική πλειονότητα, δηλαδή 13.386 παραγωγοί, έχει δικαιώματα από 100 μέχρι 300 ευρώ! Γίνεται αντιληπτό πως αν ίσχυε το κατώφλι των 400 ευρώ θα έβγαιναν εκτός δεκάδες χιλιάδες παραγωγοί. Με το κατώφλι των 100 ευρώ, βγαίνουν εκτός 1.826 παραγωγοί με δικαιώματα έως 50 ευρώ και άλλοι 2.634 (σύνολο 4.460) με δικαιώματα από 50 έως 100 ευρώ. Οπωσδήποτε, πρόκειται για έναν αριθμό παραγωγών που αν υποβάλουν αιτήσεις μεταβίβασης δικαιωμάτων είναι δυνατόν να εξυπηρετηθούν με σχετική ευκολία.\n«Βουλιάζουν» οι μικρομεσαίες επιχειρήσεις στη Μεσσηνία...\nΑπειλή τα υπερκαταστήματα και οι πολυεθνικές\nΤην ανάγκη για προστασία των μικρομεσαίων επιχειρήσεων τόνισε μέσω επιστολής με θέμα «Κλιμάκωση των απειλών εναντίον των μικρομεσαίων εμπορικών επιχειρήσεων - Παρέμβαση του Επιμελητηρίου Μεσσηνίας» ο πρόεδρος του Επιμελητηρίου Μεσσηνίας, Γιώργος Καραμπάτος, με ένα ευρύ φάσμα αποδεκτών μεταξύ των οποίων οι υπουργοί Εσωτερικών Προκόπης Παυλόπουλος, Ανάπτυξης Χρήστος Φώλιας, Τουριστικής Ανάπτυξης Αντώνης Σπηλιωτόπουλος, οι πρόεδροι των Εμπορικών Συλλόγων Νομού Μεσσηνίας, η πρόεδρος της Σχολής Ανθρωπιστικών Επιστημών και Πολιτισμικών Σπουδών του Πανεπιστημίου Πελοποννήσου Γ. Ξανθάκη - Καραμάνου, ο πρόεδρος του ΤΕΙ Καλαμάτας Ανδρέας Κανάκης, ο νομάρχης Μεσσηνίας Δημήτρης Δράκος και ο δήμαρχος Καλαμάτας Παναγιώτης Νίκας.\nΑπειλούνται με «λουκέτο»\nΤο πρόβλημα εστιάζεται, όπως επισημαίνεται, στην αλόγιστη παρουσία, εντός των ορίων του Νομού, υπερμεγεθών - για τα δεδομένα της περιοχής - καταστημάτων, τα οποία από κοινού με άλλους παράγοντες τείνουν να οδηγήσουν με σταθερά βήματα όλες τις Μικρομεσαίες Επιχειρήσεις στο «λουκέτο».\nΧαρακτηριστικό είναι πως τα τελευταία χρόνια στην πόλη της Καλαμάτας, καθώς και στα περίχωρά της, παρατηρείται μια ανεξέλεγκτη κούρσα κατασκευής και λειτουργίας όλο και περισσότερων εμπορικών καταστημάτων, τα οποία απειλούν και περιθωριοποιούν τις τοπικές και παραδοσιακές επιχειρήσεις. Επιπλέον, επισημαίνεται στο κείμενο της επιστολής μια πληθώρα προτάσεων προς μελέτη από τους αρμόδιους Φορείς.\n«Το Επιμελητήριο Μεσσηνίας παρακολουθεί με μεγάλη ανησυχία τα νέα δεδομένα που επηρεάζουν τη λειτουργία των μικρομεσαίων εμπορικών επιχειρήσεων, οι οποίες δραστηριοποιούνται στους εμπορικούς δρόμους της Καλαμάτας και των άλλων πόλεων της Μεσσηνίας, όπως είναι η αλόγιστη ανέγερση και λειτουργία νέων μεγάλων σούπερ μάρκετ - εμπορικών κέντρων που, σε συνδυασμό με το κυκλοφοριακό χάος, οδηγεί σε απαξίωση των καταστημάτων, τα οποία στεγάζονται σε μικρά ακίνητα. Είναι μια ακόμα απειλή η οποία, σε συνδυασμό με το γενικότερο κλίμα αβεβαιότητας που χαρακτηρίζει την παγκόσμια οικονομία και την αδυναμία - άρνηση των τραπεζών να βοηθήσουν τις μικρομεσαίες εμπορικές επιχειρήσεις, εξασφαλίζοντάς τους την αναγκαία ρευστότητα, θα επιδεινώσει την ήδη βεβαρημένη δραστηριότητά τους.\nΕίναι πλέον φανερό ότι ολοένα και περισσότεροι μικροί έμποροι θα αναγκαστούν να κλείσουν τις επιχειρήσεις τους ή να τις μεταφέρουν σε άλλες γειτονιές ή και σ’ άλλες πόλεις, προσδοκώντας μεταστροφή του δυσάρεστου κλίματος, αφού μεγάλο μέρος του καταναλωτικού κοινού στρέφεται προς τα εμπορικά κέντρα, που έχουν αναπτυχθεί, για να αποφύγει το κυκλοφοριακό χάος και τα τσουχτερά πρόστιμα της Δημοτικής Αστυνομίας για παράνομο παρκάρισμα. Με άλλα λόγια, το παραδοσιακό εμπόριο και οι ντόπιοι έμποροι διώκονται εμμέσως πλην σαφώς από τις Μεσσηνιακές πόλεις».\nΑισθητή μείωση του τζίρου των μικρομεσαίων επιχειρήσεων\n«Ο οξύς ανταγωνισμός πολυκαταστημάτων και σούπερ μάρκετ με τις μικρομεσαίες επιχειρήσεις προκύπτει από τα πρόσφατα στοιχεία της ΕΣΥΕ, όπου ο τζίρος των πολυκαταστημάτων παρουσιάζει αύξηση της τάξης του 357%, ενώ αντίθετα ο τζίρος των μικρών επιχειρήσεων στην καλύτερη των περιπτώσεων παραμένει στάσιμος, γεγονός που αντικατοπτρίζει το γενικότερο πρόβλημα που αντιμετωπίζουν οι εμπορικές επιχειρήσεις, λόγω της ευρύτερης οικονομικής δυσπραγίας.\nΥπό τις συνθήκες αυτές προβλέπεται ότι, στο άμεσο μέλλον θα έχουμε εκκένωση καταστημάτων σε μέχρι πρότινος πολυσύχναστους δρόμους και στα Ιστορικά Κέντρα των πόλεων (Καλαμάτας - Κυπαρισσίας) και αλλαγή χρήσης από αμιγώς εμπορική σε ψυχαγωγική με ταχύτατους ρυθμούς».\nΥποβάθμιση των εμπορικών περιοχών της Καλαμάτας\nΟ κ. Καραμπάτος στην επιστολή του επισημαίνει τον κίνδυνο υποβάθμισης και μαρασμού των περιοχών της Καλαμάτας, που άλλοτε έσφυζαν από εμπορική κίνηση. Συγκεκριμένα αναφέρει: «Το φαινόμενο αυτό οδηγεί με μαθηματική ακρίβεια στην ερημοποίηση και την υποβάθμιση κάποιων περιοχών, που αποτελούσαν την καρδιά του εμπορίου στην πόλη μας αλλά και της αγοραίας και μισθωτικής αξίας των ακινήτων, ενώ κάθε προσπάθεια των επιχειρηματιών να διατηρήσουν ζωντανή την περιοχή τους είναι καταδικασμένη, δεδομένου ότι το αίσθημα ανασφάλειας που τους κατέχει θα τους οδηγήσει στη συρρίκνωση ή τη διακοπή των δραστηριοτήτων τους».\nΠροτάσεις του Επιμελητηρίου Μεσσηνίας\n«Για τη βελτίωση αυτού του ζοφερού περιβάλλοντος, όπου οι μικρομεσαίες εμπορικές επιχειρήσεις της Μεσσηνίας ασφυκτιούν και φαίνονται εγκαταλελειμμένες στην τύχη τους, το Επιμελητήριο Μεσσηνίας “κρούει τον κώδωνα του κινδύνου” και απευθύνει έκκληση σε κάθε αρμόδιο για τη μελέτη και την άμεση εφαρμογή των παρακάτω προτάσεων:\nΝα εφαρμοστεί άμεσα η εμπορική πολεοδομία που θα περιορίζει το φαινόμενο του υπερεπαγγελματισμού και θα επιβάλει την εφαρμογή κανόνων για τις εμπορικές χρήσεις και την εγκατάσταση επιχειρήσεων υγειονομικού ενδιαφέροντος.\nΝα υπαχθούν ρητά στη διαδικασία αδειοδότησης τα εμπορικά κέντρα, οι πολυχώροι, οι πολυεθνικές εμπορικές επιχειρήσεις και καταστήματα χωρών εκτός Ευρωπαϊκής Ένωσης και όχι μόνο τα μεμονωμένα μεγάλα καταστήματα λιανικής.\nΝα τηρηθεί αυστηρά το ωράριο λειτουργίας για τις εμπορικές επιχειρήσεις, τα πολυκαταστήματα, τα σούπερ μάρκετ και τα καταστήματα χωρών εκτός Ευρωπαϊκής Ένωσης.\nΝα επιβληθεί η μετεγκατάσταση των αλυσίδων σούπερ μάρκετ και των πολυκαταστημάτων εκτός πόλεων (όπως ισχύει στην Ευρώπη), για την κυκλοφοριακή ανακούφιση και την ενίσχυση των τοπικών επιχειρήσεων.\nΝα προβλεφθούν ποδηλατόδρομοι σ’ όλους τους κεντρικούς δρόμους των πόλεων της Μεσσηνίας.\nΝα εφαρμοστεί ελεγχόμενη και μικρής χρονικής διάρκειας στάθμευση των αυτοκινήτων Ι.Χ., ΤΑΞΙ και Δ.Χ. στους εμπορικούς δρόμους.\nΝα καταργηθεί το χαρτόσημο των επαγγελματικών μισθώσεων για μισθώματα μέχρι 1.500 ευρώ μηνιαίως.\nΝα μη γίνει καμία αύξηση των δημοτικών φόρων και τελών καθαριότητας, φωτισμού για επαγγελματικούς χώρους για τα επόμενα δύο χρόνια. Να επανιδρυθούν τα Συνοικιακά Συμβούλια. Να υπάρχει επαρκής δημοτικός φωτισμός στις απομακρυσμένες γειτονιές. Να υπάρχει μεγαλύτερη αστυνόμευση στους δρόμους με περιορισμένη κίνηση ιδιαίτερα τις ημέρες αργιών και τις νυκτερινές ώρες.\nΝα ενισχυθεί η αστυνομική δύναμη στα τμήματα της Μεσσηνίας.\nΘα πρέπει να σημειωθεί ότι οι προτάσεις του Επιμελητηρίου Μεσσηνίας δεν αφορούν μόνο τον Δήμο Καλαμάτας, αλλά και τους υπόλοιπους Δήμους της Μεσσηνίας, που αντιμετωπίζουν τα ίδια προβλήματα».\nΚλείνοντας πρέπει να σημειώσουμε, δεδομένου ότι έπεται οικονομικός μαρασμός ως απόρροια της διεθνούς κρίσης, πως αν δε παρθούν σύντομα μέτρα από τις τοπικές Αρχές, το μέλλον των καταστηματαρχών που ανήκουν στην… πονεμένη κατηγορία των μικρομεσαίων επιχειρήσεων κάθε άλλο παρά ευοίωνο κρίνεται.\nΔΕΝ ΤΟΥΣ ΕΦΤΑΝΕ Η ΜΙΑ "ΚΟΚΚΙΝΗ ΚΑΡΤΑ", ΕΚΕΙ ΣΤΟ ΔΗΜΟ ΚΥΠΑΡΙΣΣΙΑΣ, ΘΕΛΟΥΝ ΚΑΙ ΔΕΥΤΕΡΗ, ΓΙΑ ΤΟ ΙΔΙΟ ΑΚΡΙΒΩΣ ΘΕΜΑ... Ε, ΕΙΝΑΙ ΑΜΕΤΑΝΟΗΤΟΙ!!!\nΔεν τους έφτανε η μία "ΚΟΚΚΙΝΗ ΚΑΡΤΑ", θέλουν και δεύτερη, για το ίδιο ακριβώς θέμα, οι παράγοντες της Δημοτικής Αρχής Κυπαρισσίας... Ε, οι άνθρωποι, είναι αμετανόητοι!!!\nΘυμίζουμε, όπως έχουμε ήδη γράψει από την Πέμπτη 20 Νοεμβρίου, ότι:\n"ΚΟΚΚΙΝΗ ΚΑΡΤΑ" βγήκε στον Δήμο Κυπαρισσίας για πολύ σοβαρή υπόθεση που οι προεκτάσεις τις μπορεί, ενδεχομένως, πέρα από τις πολιτικές, να αναδείξουν και άλλες, ποινικές ευθύνες!!!...\nΓιατί στο πολιτικό και ηθικό σκέλος της υπόθεσης, είναι ήδη "καταδικασμένοι"!!!...\nΠρόκειται για μεγάλο "ταμπάνι", πολύ μεγάλο "ταμπάνι", που τέτοιο και τόσο μεγάλο δεν έχει πέσει ποτέ στο Δήμο Κυπαρισσίας από το 1821 μέχρι σήμερα...\nΚαι, βεβαίως, πρέπει να αναζητηθούν και αποδοθούν εκεί που αναλογούν, σε εκείνους που τους αναλογούν, οι ευθύνες, δηλαδή κυρίως και ιδίως στους παράγοντες της Δημοτικής Αρχής!!!...\nΤί έχει συμβεί όμως;;;\nΓια ποιό θέμα βγήκε η "ΚΟΚΚΙΝΗ ΚΑΡΤΑ";;;\nΓιατί έπεσε το "ταμπάνι" και από πού;;;....\nΗ ΠΕΡΙΦΕΡΕΙΑ, ΔΙΑ ΤΗΣ ΑΡΜΟΔΙΑΣ ΕΠΙΤΡΟΠΗΣ, ΑΚΥΡΩΣΕ "ΠΟΛΙΤΙΚΗ" ΑΠΟΦΑΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΚΥΠΑΡΙΣΣΙΑΣ ΜΕ ΤΗΝ ΟΠΟΙΑ ΕΓΡΑΦΑΝ ΣΤΑ ΠΑΛΑΙΟΤΕΡΑ ΤΩΝ ΥΠΟΔΥΜΑΤΩΝ ΤΟΥΣ ΤΗΝ ΝΟΜΙΜΟΤΗΤΑ, ΜΕΤΑΒΑΛΛΟΝΤΑΣ ΤΟ ΑΠΟΤΕΛΕΣΜΑ ΔΗΜΟΠΡΑΣΙΑΣ!!!....\nΜΑΛΙΣΤΑ, ΓΙΑ ΤΟ ΘΕΜΑ ΑΥΤΟ, Η ΑΡΜΟΔΙΑ ΚΑΤΑ ΝΟΜΟ ΕΠΙΤΡΟΠΗ ΔΙΑΓΩΝΙΣΜΟΥ ΤΟΥ ΕΡΓΟΥ ΕΙΧΕ ΚΑΤΑΘΕΣΕΙ ΟΜΟΦΩΝΑ ΓΝΩΜΟΔΟΤΗΣΗ ΠΡΟΣ ΤΟ ΔΗΜΟΤΙΚΟ ΣΥΜΒΟΥΛΙΟ, ΟΜΩΣ Η ΠΛΕΙΟΨΗΦΙΑ ΤΩΝ ΔΗΜΟΤΙΚΩΝ ΣΥΜΒΟΥΛΩΝ, ΧΩΡΙΣ ΚΑΝΕΝΑΝ ΟΥΣΙΑΣΤΙΚΟ ΛΟΓΟ ΠΟΥ ΝΑ ΣΤΕΚΕΙ ΚΑΙ ΝΑ ΣΤΗΡΙΖΕΤΑΙ ΣΤΗ ΝΟΜΟΘΕΣΙΑ, ΕΓΡΑΨΑΝ ΣΤΑ ΠΑΛΑΙΟΤΕΡΑ ΤΩΝ ΥΠΟΔΥΜΑΤΩΝ ΤΟΥΣ ΚΑΙ ΤΗ ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ ΠΟΥ ΗΤΑΝ ΒΑΣΕΙ ΤΗΣ ΝΟΜΟΘΕΣΙΑΣ, ΠΛΗΡΗΣ, ΕΠΑΡΚΩΣ ΤΕΚΜΗΡΙΩΜΕΝΗ ΚΑΙ ΕΜΠΕΡΙΣΤΑΤΩΜΕΝΗ ΚΑΙ ΕΛΑΒΑΝ, ΑΚΟΥΣΟΝ - ΑΚΟΥΣΟΝ "ΠΟΛΙΤΙΚΗ" ΑΠΟΦΑΣΗ ΓΙΑ ΔΗΜΟΠΡΑΣΙΑ ΚΑΙ ΤΟ ΑΠΟΤΕΛΕΣΜΑ ΑΥΤΗΣ ΚΑΤΑ ΤΗΝ ΕΞΕΤΑΣΗ ΕΝΣΤΑΣΕΩΝ ΠΟΥ ΕΙΧΑΝ ΥΠΟΒΛΗΘΕΙ!!!...\nΗ ΕΙΔΙΚΗ ΕΠΙΤΡΟΠΗ ΤΗΣ ΠΕΡΙΦΕΡΕΙΑΣ ΕΞΕΤΑΣΕ ΠΡΟΣΦΥΓΗ ΕΤΑΙΡΙΑΣ ΠΟΥ ΕΙΧΕ ΓΙΝΕΙ ΓΙΑ ΑΥΤΗ ΤΗΝ ΑΠΟΦΑΣΗ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΚΥΠΑΡΙΣΣΙΑΣ ΚΑΙ ΟΜΟΦΩΝΑ ΑΚΥΡΩΣΕ ΤΗΝ ΑΠΟΦΑΣΗ ΤΟΥ Δ.Σ. ΚΥΠΑΡΙΣΣΙΑΣ..........".\nE, λοιπόν, στην χθεσινή συνεδρίαση του Δημοτικού Συμβουλίου Κυπαρισσίας, πήραν, κατά πλειοψηφία, την ίδια ακριβώς "πολιτική" απόφαση με αυτή που έχει ακυρωθεί!!!!!!!\nΚαι επανέλαβαν πως, το Δ.Σ. είναι "Πολιτικό Όργανο" και παίρνει "Πολιτικές Αποφάσεις"...\nΧωρίς κανέναν απολύτως λόγο, πήραν την ίδια ακριβώς "πολιτική" απόφαση με την προηγούμενη που, όμως, έχει ΑΚΥΡΩΘΕΙ!!!\nΠού ακούστηκε, "πολιτική" απόφαση για Δημοπρασία;;;;;;.....\nΚαι αφού η προηγούμενη, ακριβώς ίδια "πολιτική" τους απόφαση ακυρώθηκε από την αρμόδια Ειδική Επιτροπή της Περιφέρειας,\nγιατί, άραγε, αυτοί επιμένουν και παρατύπως και όλως παρανόμως θέλουν σώνει και καλά, με "πολιτική" απόφαση, να "αλλάξουν" το αποτέλεσμα της Δημοπρασίας για να αναδειχθεί ανάδοχος του έργου συγκεκριμένη εταιρία;;;.......\nΤί να σκεφτούμε;;;;;;;\nΤί να υποψιαστούμε;;;;;;;\nO καθένας ας βγάλει τα συμπεράσματά του....\nΣυζήτηση για το ελαιόλαδο στο Νομαρχιακό Συμβούλιο Μεσσηνίας...\nΤα ζητήματα της προβολής και προώθησης του ελαιολάδου στις ελληνικές και τις διεθνείς αγορές και τα προβλήματα που αντιμετωπίζουν φέτος οι ελαιοπαραγωγοί, θα τεθούν επί τάπητος σε επόμενη συνεδρίαση του Νομαρχιακού Συμβουλίου Μεσσηνίας.\nΤην πρόταση για τη συζήτηση έχει υποβάλει ο επικεφαλής της κίνησης “Ανατροπή” Χρήστος Μαλαπάνης, ο οποίος σε δήλωσή του τονίζει την ανάγκη δρομολόγησης μέτρων για την αντιμετώπιση της δραματικής πτώσης των τιμών και τη μείωση της παραγωγής του προϊόντος.\nΣΥΖΗΤΗΣΗ ΓΙΑ ΤΑ ΠΡΟΒΛΗΜΑΤΑ ΑΛΛΑ ΚΑΙ ΤΟ ΜΕΛΛΟΝ ΤΟΥ ΛΑΔΙΟΥ ΠΡΟΧΘΕΣ ΣΤΟ Δ.Σ. ΦΙΛΙΑΤΡΩΝ...\nΣτα σοβαρά προβλήματα που αντιμετωπίζει το ελαιόλαδο και οι ελαιοπαραγωγοί αλλά και στις συντονισμένες πρωτοβουλίες και δράσεις που πρέπει να αναληφθούν για την διασφάλιση της ποιότητας του προϊόντος, την εξασφάλιση ικανοποιητικής τιμής, την τυποποίησή του και την προώθησή του στις αγορές του κόσμου αναφέρθηκαν αυτοδιοικητικοί και εκπρόσωποι αγροτικών φορέων στην προχθεσινή συνεδρίαση του Δημοτικού Συμβουλίου Φιλιατρών κατά τη διάρκεια της συζήτησης σχετικού θέματος.\nΣτη συνεδρίαση παρέστησαν και εξέφρασαν τις απόψεις τους, μεταξύ άλλων και ο Πρόεδρος της ΕΑΣ Μεσσηνίας Βασίλης Κοζομπόλης, ο Πρόεδρος και ο Αντιπρόεδρος του Αγροτικού Συλλόγου Φιλιατρών Τέλης Καναβός και Βασίλης Σπυρόπουλος αντίστοιχα, ο Πρόεδρος της Ομάδας Παραγωγών «Νηλέας» Γιώργος Κόκκινος, ο γεωπόνος της Δνσης Αγροτικής Ανάπτυξης Τριφυλίας Αντώνης Παρασκευόπουλος κ.α.\nΌλοι όσοι τοποθετήθηκαν αναφέρθηκαν στα σοβαρά προβλήματα που υπάρχουν, ιδιαίτερα τη δύσκολη περίοδο που διανύουμε, εκφράζοντας την αγωνία τους για το λάδι αλλά και τους ελαιοπαραγωγούς που το εισόδημά τους διαρκώς μειώνεται.\nΜάλιστα, όπως τονίστηκε από ελαιοπαραγωγούς «ο κόμπος έχει φτάσει στο χτένι»…\nΟ Πρόεδρος του Δ.Σ. Σάκης Γιαννόπουλος εισαγωγικά τόνισε πως σχεδόν το σύνολο, το 80%, των κατοίκων της περιοχής ασχολούνται με τις αγροτικές καλλιέργειες και αφού παρέθεσε στοιχεία σχετικά με την ελαιοπαραγωγή και τους ελαιοπαραγωγούς σε πανελλαδικό επίπεδο, αναφέρθηκε στις ενέργειες και δράσεις του Δήμου για τη στήριξη του προιόντος και όχι μόνο.\nΟ Δήμαρχος Φιλιατρών Άλκης Ξύγκας τόνισε με έμφαση πως, «η ρίζα της ζωής μας, είναι η ρίζα της ελιάς» και σημείωσε πως είναι δύσκολές οι ώρες για το λάδι και πως όλοι μαζί πρέπει να δούνε τι μπορούν να κάνουν και τι είναι αυτό που πρέπει να κάνουν, προσθέτοντας πως ο Δήμος είναι πάντα αρωγός και βοηθάει όπου και όπως μπορεί, με παρεμβάσεις και δράσεις…\nΟ Πρόεδρος της ΕΑΣ Μεσσηνίας Βασίλης Κοζομπόλης, μεταξύ άλλων, σημείωσε πως η επιθετική πολιτική της Ισπανίας και η παγκοσμιοποιημένη αγορά διαμορφώνουν τις τιμές…\nΟ Πρόεδρος του «Νηλέα» Γιώργος Κόκκινος αναφέρθηκε στην ανάγκη επέκτασης της Προστατευόμενης Ονομασίας Προέλευσης (Π.Ο.Π.) «Καλαμάτα» σε όλο το Νομό Μεσσηνίας, σημειώνοντας πως πρόκειται για πολιτική απόφαση και όχι νομική το αν αυτό γίνει ή όχι…\nΑπό την πλευρά του ο Αντιπρόεδρος του Αγροτικού Συλλόγου Φιλιατρών Βασίλης Σπυρόπουλος τόνισε ότι ο κόμπος έχει φτάσει στο χτένι και αναφέρθηκε στα σοβαρά προβλήματα που αντιμετωπίζει το προϊόν και οι παραγωγοί, για τα οποία υπάρχουν ευθύνες και στην Πολιτεία και την Ε.Ε., σημειώνοντας πως οι αγρότες – παραγωγοί πρέπει να οργανωθούν…\nΟ γεωπόνος της Δνσης Αγροτικής Ανάπτυξης Τριφυλίας Αντώνης Παρασκευόπουλος σημείωσε πως πρέπει να παράγεται ποιοτικό λάδι, να υπάρχει συνεργασία και αύξηση της τυποποίησης…\nΚατά τη διάρκεια της συζήτησης τέθηκε υπό μορφή ερώτησης (για το τι γίνεται) και το θέμα ίδρυσης και λειτουργίας Δημοπρατηρίου στα Φιλιατρά και ο κ. Παρασκευόπουλος είπε πως έχει ανατεθεί σχετική μελέτη στο ΤΕΙ…\nΑκόμη τέθηκαν θέματα όπως το να μην μένει το λάδι στα ελαιοτριβεία αλλά να αποθηκεύεται, γιατί όχι, στις αποθήκες της Ένωσης και ειδικά για τα Φιλιατρά τονίστηκε πως έπρεπε και πρέπει να γίνει άμεσα η απομάκρυνση των επικίνδυνων και ληγμένων φυτοφαρμάκων από το παλιό ελαιοτριβείο της Ένωσης...\nΑπό το blog του Πύργου Τριφυλίας, αναδημοσιεύουμε:\n"Στα πλαίσια ενημέρωσης ο νέος διοικητής του Α/Τ Πύλου αστυνόμος κ. Γιαλαμάς επισκέφθηκε τον δήμαρχο Νέστορος Αναστάσιο Τσορώνη προκειμένου να ενημερωθείαπό τον δήμαρχο για τα προβλήματα που υπάρχουν στην περιοχή. Υπήρξε ανταλλαγή απόψεων αλλά το πρόβλημα έλλειψης προσωπικού παρέμεινε άλυτο. Να σημειωθεί ότιο Δήμος Νέστορος παρ‘ ότι ο πληθυσμός του είναι μεγάλος, δεν διαθέτει αστυνομικό τμήμα αλλά σταθμό με έναν αστυνομικό καλυπτόμενο από το Α/Τ Γαργαλιάνων. Τώρα πώς βρέθηκε ο διοικητής του Α/Τ Πύλου στο Δήμο Νέστορος προς ενημέρωση, αυτό εντάσσεται στο ιστορικό δημοτικό ατόπημα που ονομάζεται “Καποδίστριας“. Διχοτομήθηκαν περιοχές με κριτήρια που γνωρίζουν μόνο αυτοί που χάραξαν τις γραμμές. Το Κορυφάσιο, το Ρωμανού και το Πετροχώρι τα οποία φαίνονται και διά γυμνού οφθαλμού από την Πύλο, χρόνια συνδεδεμένα, κοινωνικά, οικονομικά, τοπικά με την Πύλο, συνενώθηκαν με το Δήμο Νέστορος. Παραμένει όμως η αρμοδιότητα αστυνόμευσης από το Α/Τ Πύλου στα χωριά αυτά. Την περίοδο αυτή ο πληθυσμός στη χώρα αυξάνει από αλλοδαπούς κατακλύζονταςκυριολεκτικά την πόλη για ανεύρεση εργασίας στη ελαιοσυγκομιδή.Ο δήμαρχος μας εξέφρασε πάλι τους φόβους των κατοίκων σε ό,τι αφορά το ζήτημα της παραβατικότητας, οι οποίοι αισθάνονται ανήσυχοι και ανασφαλείς. Να θυμηθούμεότι πέρυσι στη Χώρα καθημερινά γινόταν και από μια κλοπή ή απόπειρα κλοπής. Τα ζητήματα αυτά δεν λύνονται με δημοσιογραφικές αναφορές. Τα λύνουν οι κυβερνήσεις. Τα λύνουν αυτοί που τους φυλάνε δύο-τρεις αστυνομικοί και η Περιφέρεια στο έλεος.".\nΠΟΤΑ Μεσσηνίας - Σημαντικές οι εξελίξεις στην πορεία των έργων!\nΤον περασμένο Μάιο πραγματοποιήθηκε στην Καλαμάτα η πρώτη επίσημη παρουσίαση του αναπτυξιακού προγράμματος της Costa Navarino και συζητήθηκε η πρόοδος των εργασιών, του πρώτου υπό κατασκευή ολοκληρωμένου τουριστικού προορισμού υψηλών προδιαγραφών στην Ελλάδα.\nΤους τελευταίους πέντε μήνες το έργο έχει προχωρήσει σημαντικά και οι εξελίξεις αφορούν:\nΣτην πορεία κατασκευής του έργου, στη βελτίωση των υποδομών και σε πρωτοβουλίες για την προστασία και αναβάθμιση του φυσικού πλούτου της περιοχής.\n1. Πορεία κατασκευαστικών εργασιών\nΟι εργασίες της πρώτης φάσης δημιουργίας της Costa Navarino, η οποία αναπτύσσεται στις δύο παραθαλάσσιες εκτάσεις Navarino Dunes (Δήμοι Γαργαλιάνων και Νέστορος) και Navarino Bay (Δήμος Πύλου), συνεχίζονται. Στο Navarino Dunes, εκτός από τις οικοδομικές και ηλεκτρομηχανολογικές εργασίες των ξενοδοχείων και των έργων ειδικής τουριστικής υποδομής που προχωρούν με εντατικούς ρυθμούς, έχει ήδη ολοκληρωθεί η διαμόρφωση του γηπέδου γκολφ, καθώς και η φύτευση του γκαζόν. Ο σχεδιασμός του γηπέδου στηρίζεται στη μελέτη του παγκοσμίου φήμης πρωταθλητή γκολφ, Bernhard Langer, σε συνεργασία με την European Golf Design (EGD). Τον περασμένο Ιούνιο ο Bernhard Langer και ο Ross McMurray της EGD επισκέφτηκαν την Costa Navarino μαζί με μια ομάδα δημοσιογράφων από διεθνή Μέσα Ενημέρωσης. Κατόπιν, ο Bernhard Langer δήλωσε ότι το γήπεδο στο Navarino Dunes αναμένεται να οδηγήσει στην ανάπτυξη του γκολφ στη Νοτιοανατολική Ευρώπη, ενώ ο Ross Mc Murray συμπλήρωσε ότι θα είναι ένα από τα ωραιότερα γήπεδα γκολφ. Παράλληλα, προχωρά και η διαμόρφωση του περιβάλλοντος χώρου (landscape development), που πραγματοποιείται βάσει μελέτης και σχεδιασμού του διεθνούς φήμης Γάλλου αρχιτέκτονα εξωτερικών χώρων Jean Mus σε συνεργασία με δύο αξιόλογους Έλληνες μελετητές, με μετεκπαίδευση στην Αγγλία και στην Αμερική πάνω στην ειδικότητά τους, την Ελένη Μεντέ και τον Θεόδωρο Αντεμισάρη. Απόφαση της ΤΕΜΕΣ είναι η φύτευση ενδημικών φυτών, έτσι ώστε όχι μόνο να μην αλλοιωθεί η φυσιογνωμία του τοπίου, αλλά να διαφυλαχθεί και να αναδειχθεί ο αυθεντικός φυσικός πλούτος της περιοχής. Για το λόγο αυτό χρησιμοποιήθηκε για την τελική διαμόρφωση του εδάφους η επιφανειακή στρώση του υπάρχοντος και επί χρόνια ακαλλιέργητου και πλούσιου σε ενδημικούς σπόρους χώματος της έκτασης του Ρωμανού. Στα έργα του Navarino Dunes, που αναμένεται να ολοκληρωθούν εντός του 2009 προκειμένου να ξεκινήσει η λειτουργία του το 2010, απασχολούνται ήδη περισσότεροι από 1.000 εργαζόμενοι, που προβλέπεται στο άμεσο μέλλον να αυξηθούν.\n2. Βελτίωση Υποδομών\nΜε βάση τις τεχνικές και περιβαλλοντικές εγκρίσεις που είχαν εξασφαλισθεί ήδη από το 2004 και το 2006 και με δαπάνες της ΤΕΜΕΣ, ξεκίνησαν οι εργασίες κατασκευής του έργου «Τροποποίηση αποκατάστασης τμήματος της υφιστάμενης εθνικής οδού Γιάλοβας - Πύλου, παρά τα όρια της ΠΟΤΑ». Επειδή αποφασίστηκε μικρή τροποποίηση της χάραξης ώστε όλη η διαδρομή να βρίσκεται μέσα σε ιδιοκτησίες της ΤΕΜΕΣ, χρειάστηκε να κινηθούν διαδικασίες συμπληρωματικής περιβαλλοντικής αδειοδότησης για τις οποίες γνωμοδότησε ήδη θετικά το Νομαρχιακό Συμβούλιο Μεσσηνίας. Στόχος της ΤΕΜΕΣ είναι να ολοκληρωθεί το έργο το συντομότερο δυνατό.Συμπληρωματικά με τις υδρολογικές, υδρογεωλογικές και μελέτες διαχείρισης που έχουν εκπονηθεί από καιρό για τις ανάγκες της ΠΟΤΑ, η ΤΕΜΕΣ χρηματοδοτεί ήδη και εκτεταμένες μελέτες, που εκπονεί το Αριστοτέλειο Πανεπιστήμιο Θεσσαλονίκης, για την καταγραφή, εξεύρεση, αξιοποίηση, εξοικονόμηση και κατάλληλη διαχείριση των υδάτινων πόρων σε ολόκληρη την υδρολογική λεκάνη, που, εκτός από τις εγκαταστάσεις της ΠΟΤΑ, περιλαμβάνει και ολόκληρη την περιοχή των Δήμων Πύλου, Χιλιοχωρίων και Νέστορος και μέρος των Δήμων Γαργαλιάνων και Παπαφλέσσα, καθώς και τις λεκάνες απορροής των ποταμών Σελά, Ξεριά και Γιαννούζαγα. Η σωστή αυτή διαχείριση και αξιοποίηση των υδάτινων πόρων της υδρολογικής λεκάνης θα εξασφαλίσει, σύμφωνα με τις διαβεβαιώσεις των ειδικών επιστημόνων, την αυτάρκεια των Δήμων της περιοχής σε νερό σε βάθος χρόνου.Στόχος των μελετών είναι να καταγραφούν τόσο οι σημερινές ανάγκες της περιοχής σε νερό, όσο και οι μελλοντικές που θα προκύψουν από την ανάπτυξη που προβλέπεται εντός της επόμενης εικοσαετίας και να εξευρεθεί ο βέλτιστος τρόπος κάλυψης. Παράλληλα, θα εγκατασταθεί σύστημα μέτρησης και συνεχούς παρακολούθησης όλων των παραμέτρων, ώστε να εξασφαλίζεται το ισοζύγιο των παροχών και των καταναλώσεων χωρίς υπεράντληση και χωρίς εξάντληση των αποθεμάτων, ούτε υποβάθμιση των ποιοτικών χαρακτηριστικών. Επίσης, θα διαπιστώνονται έγκαιρα τυχόν αποκλίσεις από τις προβλέψεις και θα προτείνονται τα απαιτούμενα διορθωτικά μέτρα. Τέλος, θα ελέγχεται και θα εξασφαλίζεται η διάθεση των απαιτούμενων οικολογικών παροχών ώστε να διατηρούνται σε καλή κατάσταση τα ευαίσθητα οικοσυστήματα της περιοχής. Ήδη, υπάρχουν τα πρώτα αποτελέσματα από τις μελέτες των εξειδικευμένων επιστημόνων. Υδρογεώτρηση που ολοκληρώθηκε επιτυχημένα στις 19 Αυγούστου 2008, στη λεκάνη απορροής του ποταμού Γιαννούζαγα, σε θέση βόρεια του οικισμού της Γιάλοβας, προορίζεται για υδρευτική χρήση στο Δήμο Πύλου. Οι πρώτες ενδείξεις από τις δοκιμαστικές αντλήσεις δείχνουν ότι αποφέρει παροχή εκμετάλλευσης 80 κυβικά μέτρα την ώρα, ποσότητα αρκετή για να καλύψει μεγάλο μέρος των υδρευτικών αναγκών του Δήμου. Ήδη δε, εκπονήθηκαν με δαπάνες της ΤΕΜΕΣ οι μελέτες για τα έργα σύνδεσης της γεώτρησης αυτής με το δίκτυο του Δήμου Πύλου.Παράλληλα, προχωρούν τα έργα αξιοποίησης μέρους των νερών του Γιαννούζαγα, που σήμερα χύνονται στη θάλασσα, για να καλύψουν και αυτά ανάγκες του Δήμου Πύλου και επικουρικές ανάγκες του Navarino Bay.\nΠρόσφατα, ολοκληρώθηκε η μελέτη οικολογικής αναβάθμισης του Νavarino Dunes και ξεκινάει η υλοποίησή της. Τα πρώτα έργα αφορούν στη δημιουργία τεχνητών οικοτόπων και υγροτόπων για την προσέλκυση ορνιθοπανίδας και άλλων ζώων, καθώς και στην επέκταση της παραλιακής φυσικής βλάστησης προς το εσωτερικό τoυ Navarino Dunes.Παράλληλα, ολοκληρώθηκε και η μελέτη αναβάθμισης του ποταμού Σελά, που εκπονήθηκε, με χρηματοδότηση της ΤΕΜΕΣ, από την Ελληνική Ορνιθολογική Εταιρεία (ΕΟΕ) και ανεξάρτητους επιστήμονες και εγκρίθηκε από τη Διεύθυνση Δασών Ν. Μεσσηνίας. Ήδη, έχει ξεκινήσει η εφαρμογή της και εντός του Νοεμβρίου θα πραγματοποιηθεί φύτευση στις όχθες του ποταμού, προκειμένου να εμπλουτιστεί και με νέα δέντρα. Επίσης, στο πλαίσιο της παρακολούθησης όλων των περιβαλλοντικών παραμέτρων της ευρύτερης περιοχής, εγκαταστάθηκαν πέντε (5) μετεωρολογικοί σταθμοί, με σκοπό την παρακολούθηση όλης της υδρολογικής λεκάνης στην περιοχή Natura και την καθημερινή συλλογή στοιχείων για τη θερμοκρασία, την υγρασία, τις βροχοπτώσεις κ.λπ. Τα στοιχεία αυτά θα τροφοδοτούν αυτόματα το κέντρο ερευνών του Αριστοτέλειου Πανεπιστημίου Θεσσαλονίκης, από όπου θα δίνονται οι κατάλληλες οδηγίες για την εφαρμογή του σχεδίου που έχει εκπονηθεί για την ορθολογική διαχείριση των υδάτινων πόρων της περιοχής στα χρόνια που θα ακολουθήσουν.Τα παραπάνω αποτελούν μια σύνοψη των δραστηριοτήτων που συνεχίζονται αδιαλείπτως στην Costa Navarino. Με στόχο την έγκυρη και έγκαιρη πληροφόρηση, η ΤΕΜΕΣ δεσμεύεται να ενημερώνει σε τακτικά διαστήματα για την πορεία του αναπτυξιακού σχεδίου της, που φιλοδοξεί να γίνει πρότυπο τουριστικής ανάπτυξης στη Μεσόγειο.\nΑναρτήθηκε από Trifylianews στις 7:03:00 μ.μ.\nΤο Σάββατο στην Κυπαρισσία, εκδήλωση για «Το παιδί στη σύγχρονη εποχή μέσα από την τεχνολογία».\nΟ Σύλλογος Πολυτέκνων Κυπαρισσίας σε συνεργασία με το Σύλλογο Γονέων και κηδεμόνων του 1ου Δημοτικού Σχολείου Κυπαρισσίας, υπό την αιγίδα του Δήμου Κυπαρισσίας, διοργανώνουν μια άκρως ενδιαφέρουσα εκδήλωση με θέμα:\n«Το παιδί στη σύγχρονη εποχή μέσα από την τεχνολογία».\nΟ ρόλος της τηλεόρασης το Internet το ηλεκτρονικό παιχνίδι το κινητό τηλέφωνο και η ακτινοβολία. Επιρροές – επιδράσεις – επιπτώσεις. Ο ρόλος του γονέα και του εκπαιδευτικού. Ερωτηματικά και απαντήσεις.\nΣτην εκδήλωση α συζητηθούν οι επιδράσεις και οι επιπτώσεις των σύγχρονων τεχνολογιών (Τηλεόραση – υπολογιστής - Internet - κινητά τηλέφωνα) στο παιδί.\nΗ εκδήλωση θα πραγματοποιηθεί το Σάββατο 29 Νοεμβρίου και ώρα 19:00 στην αίθουσα εκδηλώσεων "Αλέκος Παπαδόπουλος" στο Τ.Ε.Ε. Κυπαρισσίας.\nΣε αυτή συμμετέχουν και θα μιλήσουν οι:\nΜαρία Χριστοπούλου, υποψ. Διδάκτωρ του Εθν. Μετσόβ. Πολυτεχνείου σε θέματα ακτινοβολιών με Θέμα: "Ηλεκτρομαγνητικά πεδία ραδιοσυχνοτήτων και υγεία. Παιδί και κινητό τηλέφωνο."\nΚορμάς Γιώργος, υποψ. διδάκτωρ πανεπιστημίου Αθηνών - Πρόεδρος της Ελληνικής Εταιρείας Πρόληψης και Αγωγής Υγείας με Θέμα: «Εθισμός και κίνδυνοι στο διαδίκτυο».\nΠαππά Βασιλική, Ψυχολόγος - Πρόεδρος και Επιστημονική Υπεύθυνη Πανελληνίου Συνδέσμου Σχολών Γονέων με Θέμα: «Τα παιδιά και ο κόσμος των Μ.Μ.Ε.»\nΓεννήθηκε στην Αθήνα. Σπούδασε στη Σχολή Ηλεκτρολόγων Μηχανικών και Μηχανικών Ηλεκτρονικών Υπολογιστών, Εθνικό Μετσόβιο Πολυτεχνείο, Εκπόνηση διδακτορικής διατριβής ("Βιοϊατρική Τεχνολογία"), με επιβλέπουσα Καθηγήτρια την κ. Κωνσταντίνα Νικήτα.\nΕπίσης τελείωσε το Τμήμα επιλογή της κατεύθυνσης του Τηλεπικοινωνιακού Ηλεκτρολόγου Μηχανικού του Ε.Μ.Π.\n"Μελέτη Διπολικών Κεραιών με τη χρήση του Προγράμματος Προσομοίωσης SuperNEC". Χρήση της Αριθμητικής Μεθόδου των Ροπών (ΜοΜ) και δυνατότητα χρησιμοποίησης Γενετικών Αλγορίθμων (GA).\nΒιοηλεκτρομαγνητισμός, Θεωρία κεραιών\n- Υπότροφη του Ερευνητικού Πανεπιστημιακού Ινστιτούτου Συστημάτων Επικοινωνιών και Υπολογιστών (ΕΠΙΣΕΥ), Εθνικό Μετσόβιο Πολυτεχνείο (μήνες των 2005, 2006, 2007)\n- Βραβείο για δημοσιεύσεις από το Θωμαΐδειο Ίδρυμα (2004, 2005)\nΟ Γιώργος Κορμάς γεννήθηκε στην Κυπαρισσία όπου τελείωσε τη βασική εκπαίδευση. Σπούδασε Ιατρική.\n· Έχει μεταπτυχιακούς τίτλους σπουδών στην παιδαγωγικη της επικοινωνίας καθώς και στο μάρκετινγκ και μάνατζμεντ της ακαδημίας της πάντοβας.\n· Είναι υποψήφιος διδάκτορας πανεπιστημίου Αθηνών με θέμα: χρήση και κατάχρηση του διαδικτύου για το παιδί και τον έφηβο.\n· Επιστημονικός συνεργάτης της ιατρικής σχολής του πανεπιστημίου της Φεράρα\n· Είναι μέλος του συμβουλευτικού οργάνου του ελληνικού κόμβου για την ασφάλεια του διαδικτύου.\n· Είναι Πρόεδρος της ελληνικής εταιρείας πρόληψης και αγωγής υγειάς\n· Επιστημονικός συνεργάτης μονάδας εφηβικής υγειάς παιδιατρικής κλινικής πανεπιστημίου Αθηνών.\n· Είναι ο συγγραφέας του βιβλίου: «σύγχρονος ιατρικός και ψυχολογικός οδηγός για το παιδί και τον έφηβο»\nΗ Βασιλική Παππά γεννήθηκε στις Σέρρες.\n· Σπούδασε ψυχολογία και έλαβε το διδακτορικό της το 2003 στην εξελικτική και τη συμβουλευτική ψυχολογία.\n· Είναι Πρόεδρος και Επιστημονική Υπεύθυνη Πανελληνίου Συνδέσμου Σχολών Γονέων.\n· Επιστημονική Συνεργάτης στο Τμήμα Προσχολικής αγωγής ΤΕΙ Αθήνας. Διδάσκουσα στο τμήμα επιστημών της προσχολικής αγωγής και του εκπαιδευτικού σχεδιασμού του πανεπιστημίου Αιγαίου.\n· Tα ερευνητικά της ενδιαφέροντα επικεντρώνονται σε θέματα οικογενειακών σχέσεων, στις πρακτικές ανατροφής και διαπαιδαγώγησης των γονέων, στη συμπεριφορά παιδιών και εφήβων, καθώς και στην ανάπτυξη και καλλιέργεια της συναισθηματικής τους νοημοσύνης.\n430.000 ευρώ για ανακατασκευή των χειρουργείων του Νοσοκομείου Κυπαρισσίας...\nΣε σύσκεψη, που πραγματοποιήθηκε προχθές στο υπουργείο Υγείας και Κοινωνικής Αλληλεγγύης υπό τον Γενικό Γραμματέα Αριστείδη Καλογερόπουλο, παρουσία της υφυπουργού Απασχόλησης και Κοινωνικής Προστασίας Σοφίας Καλαντζάκου, του διοικητή του Νοσοκομείου Κυπαρισσίας Φώτη Δρούμπαλη και του επιχειρηματία, από το Σιδηρόκαστρο Τριφυλίας, Βένου Κάκκαβα (ο οποίος χρηματοδοτεί τη μελέτη των εργασιών που θα γίνουν), αποφασίστηκε να δοθεί έγκριση των απαραίτητων πιστώσεων ύψους 430.000 ευρώ για την ανακατασκευή των χειρουργείων του Νοσοκομείου Κυπαρισσίας.\nΗ Υφυπουργός κα Καλαντζάκου μετά τη σύσκεψη δήλωσε τα εξής:\n«Είμαι ιδιαίτερα χαρούμενη που το Νοσοκομείο Κυπαρισσίας συνεχίζει να αναβαθμίζεται με τη στήριξη του υπουργείου Υγείας και Κοινωνικής Αλληλεγγύης. Το Νοσοκομείο Κυπαρισσίας καλύπτει μια μεγάλη γεωγραφική περιοχή από την Πυλία ως την Ολυμπία και τις δευτεροβάθμιες υγειονομικές ανάγκες των πολιτών των περιοχών αυτών.Είναι σημαντικό που με την έγκριση του υπουργείου Υγείας και Κοινωνικής Αλληλεγγύης ανακαινίζονται τώρα πλήρως τα χειρουργεία και θα λειτουργούν σύμφωνα με σύγχρονες τεχνικές προδιαγραφές. Ιδιαίτερα σημαντική υπήρξε η ευγενική χορηγία του κ. Βένου Κάκκαβα για τη σύνταξη της μελέτης, η οποία ήταν απαραίτητη για να προχωρήσουμε γρήγορα στην ανακαίνιση των χειρουργείων».\nΓΙΟΡΤΗ ΣΤΟ ΚΑΦΚΑ, ΣΤΑ ΦΙΛΙΑΤΡΑ, ΓΙΑ ΤΗΝ ΠΑΓΚΟΣΜΙΑ ΗΜΕΡΑ ΑμεΑ.\nΜε Ενημερωτικό Δελτίο του Κέντρου Αποθεραπείας, Φυσικής και Κοινωνικής Αποκατάστασης (ΚΑΦΚΑ) Φιλιατρών, που υπογράφει ο Διοικητής Κωνσταντίνος Καφύρας, γίνεται γνωστό ότι την Τετάρτη 3 Δεκεμβρίου, στις εγκαταστάσεις του ΚΑΦΚΑ, θα πραγματοποιηθεί γιορτή με αφορμή την Παγκόσμια Ημέρα Ατόμων με Αναπηρία.\nΑναλυτικά το Ενημερωτικό Δελτίο έχει ως εξής:\n"Το Κέντρο Αποθεραπείας σε συνεργασία με το Σύλλογο Γονέων και φίλων ΑμεΑ "Ο Άγιος Χαράλαμπος" και το Ειδικό Σχολείο Φιλιατρών, με αφορμή την Παγκόσμια Ημέρα των Ατόμων με Αναπηρία διοργανώνει την Τετάρτη 3 Δεκεμβρίου 2008 γιορτή στο ΚΑΦΚΑ.\nΣε συνέχεια της προσπάθειας που ξεκίνησε το ΚΑΦΚΑ Φιλιατρών το 2003 για την ενημέρωση και ευαισθητοποίηση των μαθητριών και μαθητών της πόλης των Φιλιατρών αλλά και των εκπαιδευτικών της περιοχής, προσκαλούμε τα σχολεία της πόλης να μας επισκεφθούν στις 3 Δεκεμβρίου, Παγκόσμια Ημέρα ΑμεΑ.\nΣκοπός μας, η ευαισθητοποίηση και ενημέρωση των παιδιών που είναι οι αυριανοί πολίτες.\nΦέτος αποφασίσαμε να δώσουμε βάρος στους Παραολυμπιακούς αγώνες και τον αθλητισμό. Θα έχουμε τη χαρά να φιλοξενήσουμε τον κ. Γ. Λαζαρίδη, αθλητή με πολλές διακρίσεις στην αντισφαίριση με αναπηρικό αμαξίδιο.\nΕπίσης θα προβληθεί στα παιδιά η ταινία του κ. Αντ. Ρέλλου "Αιγαίου Κύματα", που καταγράφει ατομικά και συλλογικά τις διακρίσεις της ομάδας των Ελλήνων κολυμβητών και τις απόψεις τους για την "αναπηρία".\nΤέλος, η Κοινωνική Υπηρεσία έχει δώσει υλικό στα τρία Δημοτικά Σχολεία της πόλης, προκειμένου οι εκπαιδευτικοί να μιλήσουν στα παιδιά για τα θέματα που αφορούν ανθρώπους με αναπηρία.\nΜε χαρά περιμένουμε όλους τους πολίτες στις 3 Δεκεμβρίου 2008 να μας επισκεφθούν στο χώρο μας και να παρακολουθήσουν και το πρόγραμμα που έχουμε ετοιμάσει με αφορμή την Παγκόσμια Ημέρα των Ατόμων με Αναπηρία.\nΓια οποιαδήποτε άλλη πληροφορία μπορείτε να απευθυνθείτε στον Δντη κ. Θεόδωρο Ντέντε στο τηλέφωνο - τηλεφωνικό κέντρο 2761033535 ή την Κοινωνική Υπηρεσία - κα Λίντα Μωράκου στο 2761360415 και στην ηλεκτρονική διεύθυνση: e-mail: kafka-f1@otenet.gr, morakou.linta@1604@syzeyfxis.gov.gr".\nΦύγε Ε.Σ.Υ. ΑΠΟ ΤΟ ΝΟΣΟΚΟΜΕΙΟ ΚΑΛΑΜΑΤΑΣ! Ο Π. Χρυσομάλλης αποχώρησε από τη συνεδρίαση του Δ.Σ....\nΑπό εντάσεις και αποχωρήσεις σημαδεύτηκε το προχθεσινό Διοικητικό Συμβούλιο του Νοσοκομείου Καλαμάτας.\nΗ συνεδρίαση «πήρε φωτιά» όταν ο εκπρόσωπος των ιατρών του Νοσοκομείου στο Διοικητικό Συμβούλιο, Παναγιώτης Χρυσομάλλης, αναφέρθηκε σε λειτουργικά προβλήματα που αντιμετωπίζει η Μονάδα Εντατικής Θεραπείας.\nΣυγκεκριμένα, ο κ. Χρυσομάλλης αναφέρθηκε στο πρόβλημα έλλειψης δύο ειδικών ιατρών, μετά την αποχώρηση του κ. Καίσαρη, οι οποίοι βάσει νομοθεσίας πρέπει να στελεχώσουν τη Μονάδα Εντατικής Θεραπείας. Τόνισε επιπλέον την ανάγκη να κατατεθεί η αίτηση στο Υπουργείο Υγείας και Πρόνοιας, με στόχο την άμεση απόσπαση δύο ιατρών, για να στελεχώσουν τη Μονάδα Εντατικής Θεραπείας.\nΟ διοικητής του Νοσοκομείου, Δημοσθένης Σωτηρόπουλος, αρνήθηκε να καταγράψει στα πρακτικά τα λεγόμενα του κ. Χρυσομάλλη, με αποτέλεσμα οι δύο άνδρες να διαπληκτιστούν και ο τελευταίος να αποχωρεί από το Συμβούλιο.\nΓια την ιστορία πρέπει σε αυτό το σημείο να αναφερθεί ότι, ο ιατρός Παναγιώτης Χρυσομάλλης επανέφερε ένα ζήτημα, το οποίο είχε ανοίξει και κατά τον μήνα Αύγουστο. Τότε, παρότι ο κ. Καίσαρης είχε αποσπαστεί στο Σισμανόγλειο και η κα Παλαιολόγου θα έφευγε στο τέλος Αυγούστου, ο διοικητής του Νοσοκομείου είχε διαβεβαιώσει όλους ότι, η Μονάδα Εντατικής Θεραπείας θα λειτουργήσει κανονικά, στο μέτρο του εφικτού, βεβαίως. Πάντως, ο κ. Καίσαρης είχε καταθέσει αίτηση για παραμονή του στο Νοσοκομείο Καλαμάτας για 3 μήνες ακόμα, αλλά η Διοίκηση αδράνησε χαρακτηριστικά στο θέμα της κάλυψης αυτών των οργανικών θέσεων. Σήμερα μετά από όλες αυτές τις εξελίξεις το θέμα μένει εκκρεμές από όλες τις οπτικές και να το δει κάποιος και ως προς το χρονικό διάστημα της επιπλέον παραμονής του κ. Καίσαρη, αλλά και ως προς την κενή οργανική θέση που ήδη υπάρχει από το τέλος καλοκαιριού.\nΕπίσης, κατά τη διάρκεια αυτού του ταραχώδους αλλά άκρως ενδιαφέροντος και διαφωτιστικού Διοικητικού Συμβουλίου ο κ. Παναγιώτης Χρυσομάλλης σε υψηλό τόνο είπε τα εξής: «Κύριε Διοικητά λειτουργείτε σαν άλλος δικτάτωρ. Δεν μπορείτε να απαγορέψετε να γραφούν στα πρακτικά όλα τα μέχρι στιγμής δρώμενα. Δεν μπορείτε να αποκλείσετε κανέναν εκπρόσωπο εργαζομένων. Βάσει νόμου πρέπει στο Νοσοκομείο να υπάρχουν δύο ειδικευμένοι γιατροί. Πρέπει οι υπερωρίες να μην ξεπερνούν των αριθμό των 15 - 20 μηνιαίως. Δεν θα αμαυρώσετε εσείς τη δουλειά όλων των συναδέλφων».\nΤέλος, πρέπει να καταλάβουν κάτι στη Διοίκηση του Νοσοκομείου Καλαμάτας, ότι, πρώτα πρέπει να ανακαλύψουν τον τροχό και όταν τον ανακαλύψουν, θα καταλάβουν ότι, είναι στρογγυλός.\n500 τόνοι δωρεάν ζωοτροφές στους πυρόπληκτους Μεσσηνίας\nΣε πρόσφατη συνεδρίαση της Ν.Ε. Παραγωγής & Ανάπτυξης, απεφασίσθηκε η δωρεάν χορήγηση ζωοτροφών 500 τόνων περίπου σε αραβόσιτο, μείγμα και βιολογικές τροφές, στους πυρόπληκτους κτηνοτρόφους του Νομού μας για το έτος 2008, σύμφωνα με καταστάσεις που υπέβαλαν οι δύο Διευθύνσεις Τριφυλίας και Μεσσηνίας της ΝΑΜ.\nΒασική προϋπόθεση χορήγησης ζωοτροφών σε πυρόπληκτους κτηνοτρόφους του Νομού μας, είναι να πληρούνται οι όροι σχετικών αποφάσεων που έχουν ληφθεί ομόφωνα στη Ν.Ε., βάσει των πορισμάτων του ΕΛΓΑ, των εκτάσεων επί των οποίων επιτρέπεται η βόσκηση σύμφωνα με τους ορθοφωτοχάρτες της Δασικής Υπηρεσίας και βάσει των βεβαιωτικών καταλόγων βοσκής των Δήμων.\nΓια τον καθορισμό του αριθμού των ζώων λαμβάνονται υπόψη τα υπάρχοντα στοιχεία της Κτηνιατρικής βάσης δεδομένων, της ενιαίας ενίσχυσης και των βεβαιωτικών καταλόγων. Οι ποσότητες που χορηγούνται είναι ανάλογες του ποσοστού μείωσης των βοσκήσιμων εκτάσεων και εφόσον το ποσοστό μείωσης των βοσκήσιμων εκτάσεων είναι μεγαλύτερο από το 20%. Οι ζωοτροφές θα πληρωθούν στην ΕΑΣ Μεσσηνίας, από δαπάνες της ΝΑΜ ύστερα από επιχορήγηση του Υπουργείου Αγροτικής Ανάπτυξης & Τροφίμων.\nΣτις αποθήκες της ΕΑΣ η χορήγηση των ζωοτροφών\nΗ χορήγηση των ζωοτροφών θα γίνει από την ΕΑΣ Μεσσηνίας και συγκεκριμένα από τις αποθήκες στο Ασπρόχωμα, τη Θουρία και τον Μελιγαλά, σύμφωνα με το παρακάτω πρόγραμμα που σε συνεργασία με την Ε.Α.Σ Μεσσηνίας ανακοινώνει η ΝΑΜ.\n«Με απόφαση που υπέγραψε σήμερα ο αρμόδιος Αντινομάρχης Σωτήρης Παναγιωτόπουλος, καλούνται οι πυρόπληκτοι κτηνοτρόφοι των παρακάτω Δήμων: Καλαμάτας (Δ.Δ. Ελαιοχωρίου, Αλαγονίας, Αρτεμισίας, Πηγών, Καρβελίου και Λαδά), Αβίας (Δ.Δ. Αλτομιρών, Κάμπου και Πηγαδίων), Κορώνης (Δ.Δ. Κορώνης, Χρυσοκελλαριάς και Βασιλιτσίου), να παραλάβουν τις ποσότητες ζωοτροφών που δικαιούνται σε αραβόσιτο (καλαμπόκι) από τις αποθήκες της ΕΑΣ στο Ασπρόχωμα την Τετάρτη 26/11, Πέμπτη 27/11 και Παρασκευή 28/11/08.\nΕπιπλέον, οι πυρόπληκτοι κτηνοτρόφοι των Δήμων: Ανδανίας (Δ.Δ. Δεσύλλας και Καρνασίου), Αρφαρών (Δ.Δ. Βρωμόβρυσης), Δωρίου (Δ.Δ. Βασιλικού), Οιχαλίας (Δ.Δ. Καλυβίων, Οιχαλίας, Μερόπης, Πεύκου, Σιάμου και Φιλίων), Μελιγαλά (Δ.Δ. Καλλιρρόης), να παραλάβουν τις ποσότητες ζωοτροφών που δικαιούνται σε αραβόσιτο από τις αποθήκες της ΕΑΣ στον Μελιγαλά. Επιπροσθέτως, οι πυρόπληκτοι κτηνοτρόφοι των Δήμων: Βουφράδος (Δ.Δ. Βλάσση), Νέστορος (Δ.Δ. Μεταξάδας και Φλεσιάδας), Παπαφλέσσα (Δ.Δ. Μανιακίου, Μεταμόρφωσης και Παπαφλέσσα), να παραλάβουν τις ποσότητες ζωοτροφών που δικαιούνται σε αραβόσιτο (καλαμπόκι) από τις αποθήκες της ΕΑΣ στο Ασπρόχωμα τη Δευτέρα 01/12 και Τρίτη 02/12/08. Οι πυρόπληκτοι κτηνοτρόφοι των Δήμων: Αβίας (Δ.Δ. Αλτομιρών, Πηγαδίων και Κέντρου), Καλαμάτας (Δ.Δ. Ελαιοχωρίου, Αλαγονίας & Πηγών), Παπαφλέσσα ( Δ.Δ. Παπαφλέσσα & Μανιάκι ), Λεύκτρου ( .Δ. Αγ. Νίκωνα), Κορώνης (Δ.Δ. Βασιλιτσίου), Νέστορος (Δ.Δ. Μεταξάδας και Φλεσιάδας), να παραλάβουν τις ποσότητες ζωοτροφών που δικαιούνται σε μείγμα και βιολογικές τροφές από τις αποθήκες της ΕΑΣ στη Θουρία την Τετάρτη 03/12, Πέμπτη 04/12 και Παρασκευή 05/12/08\nΟι πυρόπληκτοι κτηνοτρόφοι των Δήμων: Ανδανίας (Δ.Δ. Δεσύλλα), Οιχαλίας (Δ.Δ. Κατσαρού, Καλυβίων, Οιχαλίας, Μερόπης, Πεύκου, Σιάμου και Φιλίων), Μελιγαλά (Δ.Δ. Καλλιρρόης), να παραλάβουν τις ποσότητες ζωοτροφών που δικαιούνται σε μείγμα και βιολογικές τροφές από τις αποθήκες της ΕΑΣ στον Μελιγαλά.\nΝα σημειωθεί ότι οι ζωοτροφές θα χορηγηθούν από τις ως άνω αποθήκες και ώρες 9:00 π.μ. έως και 14:00 μ.μ.. Για περισσότερες πληροφορίες οι πυρόπληκτοι κτηνοτρόφοι μπορούν να απευθύνονται στα τηλέφωνα: Διεύθυνση Αγροτικής Ανάπτυξης Μεσσηνίας: τηλ.: 27210 44214 και 27210 44239. Διεύθυνση Αγροτικής Ανάπτυξης Τριφυλίας : τηλ.: 27610 24287\nΈνωση Αγροτικών Συνεταιρισμών Μεσσηνίας: τηλ.: 27210 63888 (Ασπρόχωμα), 27240 22621 (Μελιγαλά) και 27210 32476 (Θουρία).\nΤα διεθνή ειδησεογραφικά σάιτ μπορεί να μην είχαν ως πρώτο θέμα τον Παναθηναϊκό, αλλά δεν θα μπορούσαν να μην κάνουν ειδική μνεία στη σπουδαία εκτός έδρας επιτυχία του επί της μεγάλης Iντερ του Μουρίνιο.\nΜάλιστα οι περισσότεροι αντιμετώπισαν το συγκεκριμένο γεγονός ως έκπληξη ενώ κάποιοι τόνισαν ότι η Iντερ πλήρωσε την υπεροψία της, παρόλα αυτά προκρίθηκε στις 16 καλύτερες ομάδες του Τσάμπιονς Λιγκ.\nΕνδεικτικά τι γράφτηκε σε μερικά από τα πιο γνωστά αθλητικά portal:\nUefa.com – "Η Iντερ προκρίθηκε στους 16 παρά την ήττα από τον Παναθηναϊκό με 0-1 χάρη σε τέρμα του Σαριέγκι στο δεύτερο ημίχρονο!"\nSkysports.com – "Η Iντερ στους 16 της Ευρώπης. Η ομάδα του Μουρίνιο προκρίθηκε παρά το στραβοπάτημα με τον Παναθηναϊκό!"\nGoal.com – "Ο Παναθηναϊκός ζάλισε την Iντερ! Ισχυρό σοκ για την Iντερ από την ομάδα του Τεν Κάτε, από την οποία γνώρισε την ήττα με 1-0 μέσα στην Ιταλία!"\nCorriere Dello Sport.it – "Η Iντερ υπέστη απρόσμενη ήττα μέσα στην έδρα της από τον Παναθηναϊκό, αλλά προκρίθηκε στην επόμενη φάση του Τσάμπιονς Λιγκ. Το γκολ της ελληνικής ομάδας έκανε τον Μουρίνιο να χάσει το χαμόγελο που του χάρισε η νίκη επί της Γιουβέντους για το πρωτάθλημα και θα πρέπει να ευχαριστεί την Ανόρθωση και την Βέρντερ που με την ισοπαλία τους χάρισαν την πρόκριση στους Ιταλούς."\nGazzetta Dello Sport.it – "Μιλάνο 26 Νοεμβρίου 2008: Ο Παναθηναϊκός γίνεται η πρώτη ελληνική ομάδα που κερδίζει μέσα στην Ιταλία, την πρωταθλήτρια. Με τη νίκη αυτή χάρη στο γκολ του Σαριέγκι στο 24ο λεπτό του δεύτερου μέρους, οι Έλληνες ξαναπαίνουν στη διεκδίκηση της πρόκρισης. Η Iντερ είναι ήδη στην επόμενη φάση, χάρη στην ισοπαλία της Ανόρθωσης με τη Βέρντερ στην Κύπρο."\nSport365.fr – "Ο Παναθηναϊκός έκανε την έκπληξη και επικράτησε με 1-0 της Iντερ μέσα στο Μιλάνο! Ισοπαλία στο άλλο ματς μεταξύ Ανόρθωσης και Βέρντερ, με 2-2 στην Κύπρο."\nKicker.de – "Ο Παναθηναϊκός νίκησε την Iντερ με 1-0 μέσα στο Μιλάνο, σε ένα ματς που δεν είχε πολλές φάσεις και κρίθηκε στο γκολ. Στα τελευταία λεπτά η ελληνική ομάδα είχε και αρκετή τύχη και πλέον είναι το φαβορί για να προκριθεί στην επόμενη φάση μαζί με την Iντερ που παρά την αποτυχία προκρίθηκε ήδη."\nKerkida.net – "Ο ΠΑΟ κρατάει την τύχη στα χέρια του μετά το επικό διπλό με 1-0 μέσα στο Μιλάνο. Δυστυχώς η Ανόρθωση δεν άντεξε."\n* Στις 9:10 π.μ. η παρουσίαση της έκδοσης στα ελληνικά της έκθεσης του σερ Νίκολας Στερν για την κλιματική αλλαγή, από την υπουργό Εξωτερικών, Ντόρα Μπακογιάννη.\n* Στις 10:30 π.μ. ο υπουργός Πολιτισμού Μιχάλης Λιάπης θα εγκαινιάσει την έκθεση των συλλόγων του Αρχαιολογικού Μουσείου Ιωαννίνων.\n* Στις 10:30 π.μ. στο υπουργείο Παιδείας παραστάσεις διαμαρτυρίας από τον σύλλογο εργαζομένων στο Κέντρο Εκπαίδευσης και Αποκατάστασης Τυφλών, των γονέων των μαθητών του κέντρου καθώς και γονέων παιδιών με ειδικές ανάγκες.\n* Στις 10:45 π.μ. συνάντηση του προέδρου της Βουλής, Δημήτρη Σιούφα με τον πρόεδρο της Κύπρου, Δημήτρη Χριστόφια.\n* Στις 11:30 π.μ. συγκέντρωση διαμαρτυρίας αδιόριστων εκπαιδευτικών έξω από το υπουργείο Παιδείας.\n* Στις 11:30 π.μ. ενημέρωση των διπλωματικών συντακτών από τον εκπρόσωπο του υπουργείου Εξωτερικών, Γιώργο Κουμουτσάκο.\n* Στις 12 το μεσημέρι επίσκεψη του υπουργού Πολιτισμού Μιχάλη Λιάπη στον αρχαιολογικό χώρο της Δωδώνης.\n* Στις 12:30 μ.μ. συνάντηση του πρωθυπουργού Κώστα Καραμανλή με τον πρόεδρο της Κυπριακής Δημοκρατίας, Δημήτρη Χριστόφια. Στη συνέχεια διευρυμένη συνάντηση με τη συμμετοχή των αντιπροσωπειών Ελλάδας-Κύπρου και δηλώσεις στα ΜΜΕ. Θα ακολουθήσει πρόγευμα εργασίας που θα παραθέσει ο Κώστας Καραμανλής στον Δημήτρη Χριστόφια.\n* Στις 12:30 μ.μ συνομιλίες Ντόρας Μπακογιάννη με τον πρόεδρο της Κύπρου Δημήτρη Χριστόφια στο Μέγαρο Μαξίμου. Στη 1:15 μ.μ. δηλώσεις στα ΜΜΕ. Στη 1:30 μ.μ. η υπουργός Εξωτερικών θα συμμετάσχει στο πρόγευμα προς τιμήν του Κύπριου προέδρου που θα παραθέσει ο πρωθυπουργός.\n* Στις 4:45 μ.μ. συνάντηση του προέδρου του ΠΑΣΟΚ Γιώργου Παπανδρέου με τον Κύπριο πρόεδρο Δημήτρη Χριστόφια.\n* Στις 5 μ.μ. παρά τέταρτο το απόγευμα συνέντευξη Τύπου για την οικονομική κρίση στην ευρύτερη περιοχή του Πειραιά.\n* Στις 6 μ.μ. συνάντηση Ντόρας Μπακογιάννη με τον υπουργό Εξωτερικών της Κύπρου, Μάρκο Κυπριανού.\n* Στις 8 μ.μ. ο πρόεδρος της Δημοκρατίας, Κάρολος Παπούλιας, θα μεταβεί στο ξενοδοχείο «Intercontinental» για την προς τιμήν του δεξίωση από τον Κύπριο πρόεδρο, Δημήτρη Χριστόφια.\nΑναρτήθηκε από Trifylianews στις 10:17:00 π.μ.\nΤο ενδεχόμενο των πρόωρων εκλογών για το οποίο έκανε λόγο ο Βαγγέλης Μεϊμαράκης, η ρύθμιση του υπουργείου Παιδείας ώστε να υπάρχει αλλαγή σχολής στα ΑΕΙ χωρίς εξετάσεις, καθώς και τα μέτρα της Κομισιόν τα οποία ανακοίνωσε ο πρόεδρος της Ευρωπαϊκής Επιτροπής κ. Μπαρόζο για την ανάκαμψη της ευρωπαϊκής οικονομίας, κυριαρχούν στα σημερινά πρωτοσέλιδα των εφημερίδων.\n* ΑΔΕΣΜΕΥΤΟΣ ΤΥΠΟΣ: "Εκτός απροόπτου... Δεν βλέπει εκλογές ο Μεϊμαράκης".\n* ΑΠΟΓΕΥΜΑΤΙΝΗ: "Χωρίς εξετάσεις αλλαγή σχολής στα ΑΕΙ. Η "Α" αποκαλύπτει τη ρύθμιση - βόμβα του υπουργείου Παιδείας".\n* Η ΑΥΓΗ: "Κουρελόχαρτο το Ευαγγέλιο των Βρυξελλών. Η Κομισιόν... ευέλικτη στον νεοφιλελευθερισμό της".\n* ΑΥΡΙΑΝΗ: "Τον κίνδυνο της αποστασίας επισείει ο Μεϊμαράκης. Προσφυγή σε εκλογές μόνο αν βρεθεί Εφιάλτης και καταψηφίσει τον Προϋπολογισμό ή κρίσιμο κυβερνητικό νομοσχέδιο".\n* ΤΟ ΒΗΜΑ: "Το δίλημμα των παροχών. Αντικρουόμενες εισηγήσεις στον κ. Καραμανλή για τη διαχείριση της κρίσης. Τα μέτρα Μπαρόζο διχάζουν την κυβέρνηση".\n* Η ΒΡΑΔΥΝΗ: "Σχέδιο SOS κατά της κρίσης. Διετές πρόγραμμα της Κομισιόν εν όψει της συνόδου κορυφής".\n* ΕΘΝΟΣ: "Παγκάρι σε επτά τράπεζες! Συναλλαγές δεκάδων εκατομμυρίων από το ταμείο του Εφραίμ".\n* ΕΛΕΥΘΕΡΗ ΩΡΑ: "Ο Αλμούνια χαλάρωσε το Σύμφωνο Σταθερότητας και λύνονται τα χέρια του υπουργού Οικονομίας για παροχές αλλά... Ο Αλογοσκούφης δεν... χαλαρώνει με τίποτα".\n* ΕΛΕΥΘΕΡΟΣ: "Παραλυτικές βόμβες Μεϊμαράκη σε Καραμανλή. Τον "καρφώνει" ανοιχτά, προαναγγέλλει πτώση της Κυβερνήσεως και εκλογές".\n* ΕΛΕΥΘΕΡΟΣ ΤΥΠΟΣ: "Αερόσακος ασφαλείας με 3 δισ. ευρώ. Πακέτο για φοροελαφρύνσεις μέσω του σχεδίου διάσωσης των 200 δισ. ευρώ που εισηγείται η Κομισιόν".\n* ΕΛΕΥΘΕΡΟΤΥΠΙΑ: "Μείωση συντελεστή με αύξηση φόρου. Η κυβέρνηση παίρνει μέτρα για την... ανακούφιση των χαμηλών εισοδημάτων".\n* ΕΣΤΙΑ: "Δολιοφθορείς της οικονομίας. Η αντιπολίτευσις και τα μέσα ενημερώσεως".\n* Η ΚΑΘΗΜΕΡΙΝΗ: "Δημοσιονομική χαλάρωση ΕΕ πλην Ελλάδας και Ιταλίας. "Ντιρεκτίβα" από τον Αλμούνια. Αυξήθηκε το spread ομολόγων".\n* Ο ΛΟΓΟΣ: "Διετές πλάνο με 200 δισ. ευρώ από την Κομισιόν για την ανάκαμψη της Ε.Ε."\n* ΤΑ ΝΕΑ: "Με χέρια δεμένα η Ελλάδα στην κρίση. Αλμούνια: Έχετε το υψηλότερο κόστος δανεισμού".\n* Η ΝΙΚΗ: " Πακτωλός ευρώ σε 17 τράπεζες. Λογαριασμοί Εφραίμ, Αρσένιου και άλλων 2 μοναχών".\n* ΤΟ ΠΟΝΤΙΚΙ: "Έρημε Καραμανλή... Ο Καιάδας (οικονομία), η ΣΚΥΛΛΑ (ανασχηματισμός), η ΧΑΡΥΒΔΗ (διαδοχή).\n* ΡΙΖΟΣΠΑΣΤΗΣ: "Απόφαση της Κεντρικής Επιτροπής του ΚΚΕ. Λαϊκή Συμμαχία και Δράση κατά της διαχείρισης της κρίσης και της δικομματικής εναλλαγής".\n* Η ΧΩΡΑ: "Ο γαλάζιος εσπερινός. Εκατοντάδες εκατομμύρια ευρώ που διακινήθηκαν μέσα από τα μοναστήρια μυρίζουν ξέπλυμα "μαύρου " χρήματος".\n* City Press: "Η κρίση φέρνει αλλαγές".\n* Metro: "Πράσινο φως " για κοινωνικό πακέτο. Χαλαρώνει το Σύμφωνο Σταθερότητας και επιτρέπει έλλειμμα πάνω από 3%".\n* Metropolis: "Η "θεία" από τις ...Βρυξέλλες".\n* ΑΓΓΕΛΙΟΦΟΡΟΣ: " Πανικός στην αγορά. "Μάχες" προσφορών σε Θεσσαλονίκη - Βόρεια Ελλάδα".\n* ΜΑΚΕΔΟΝΙΑ: "Ανασχηματισμός τώρα ή πρόωρες εκλογές. Ενώπιος ενωπίω με το δίλημμα βρίσκεται ο πρωθυπουργός".\n* ΤΥΠΟΣ ΘΕΣΣΑΛΟΝΙΚΗΣ: "Πέφτουν 200 δισ. ευρώ για ανάκαμψη στην Ε.Ε. Μεγάλη αύξηση των κρατικών δαπανών και μείωση των φόρων".\n* ΕΞΠΡΕΣ: "Ελληνικό "πακέτο" 2,6 δισ. για στήριξη της οικονομίας".\n* ΗΜΕΡΗΣΙΑ: "Θα την πληρώσουμε διπλά". Εφιάλτης το spread στα κρατικά ομόλογα".\n* ΚΕΡΔΟΣ: "Στα 200 δισ. ευρώ το σωσίβιο για την ευρωπαϊκή οικονομία. Διετής χαλάρωση του Συμφώνου Σταθερότητας".\n* ΝΑΥΤΕΜΠΟΡΙΚΗ: "Αναζητούνται 3 δισ. ευρώ για αντιμετώπιση της κρίσης. Η Κομισιόν προτείνει εθνικά "πακέτα" μέτρων ύψους 1,2% του ΑΕΠ".\nΠΑΝΕΛΛΗΝΙΑ ΑΠΟΚΛΕΙΣΤΙΚΟΤΗΤΑ ΤΗΣ "ΕΠΙΚΑΙΡΟΤΗΤΑΣ" - Ο ΦΕΡΟΜΕΝΟΣ ΩΣ "ΕΓΚΕΦΑΛΟΣ" ΤΗΣ ΛΗΣΤΕΙΑΣ ΣΤΗΝ ALPHA BANK ΚΑΛΑΜΑΤΑΣ, ΝΙΚΗΤΑΣ ΜΑΥΡΙΚΗΣ, ΑΠΟΚΑΛΥΠΤΕΤΑΙ..\nΤο όνομά του βρίσκεται στο προσκήνιο της επικαιρότητας τις τελευταίες ημέρες. Είναι ο άνθρωπος που κατηγορείται ως βασικός ύποπτος για τη ληστεία της 30ής Οκτωβρίου στο υποκατάστημα της Alpha Bank στην Καλαμάτα με λεία 400.000 ευρώ, ενώ η Αστυνομική Διεύθυνση Μεσσηνίας έχει εξαπολύσει ανθρωποκυνηγητό, για να τον συλλάβει.\nΕις βάρος του πλέον εκκρεμεί ένταλμα σύλληψης.\nΟ 52χρονος Νικήτας Μαυρίκης παραχώρησε συνέντευξη στην «Επικαιρότητα», για να θέσει την άποψή του σχετικά με την κατηγορία που του προσάπτουν.\nΠρώην αστυφύλακας και με 16 συνολικά χρόνια από τη ζωή του στις φυλακές ο Ν. Μαυρίκης επικοινώνησε τηλεφωνικά με την εφημερίδα μας και ζήτησε να μιλήσει για τα γεγονότα.\nΤο ραντεβού πραγματοποιήθηκε την περασμένη Πέμπτη, 20 Νοεμβρίου, σε καφέ στην Αθήνα την ημέρα που εκδόθηκε το ένταλμα για τη σύλληψή του.\nΑρχικά το ραντεβού κλείστηκε στο καφέ «Ciao» στη λεωφόρο Συγγρού, δίπλα στον Άγιο Σώστη.\nΌμως, στην πορεία ο τόπος συνάντησης άλλαξε και τελικά η συνέντευξη πραγματοποιήθηκε στο «Flo Café» στον Άγιο Σώστη.\nΔημοσιογράφος: Τι κάνεις κ. Μαυρίκη;\nΝικήτας Μαυρίκης: Είμαι κυνηγημένος…\nΔημ.: Γιατί σε κυνηγάνε;\nΝ.Μ.: Γιατί με λένε Νικήτα Μαυρίκη.\nΔημ.: Αυτό δηλαδή πού συμβάλλει; Γιατί βγήκε αυτό τώρα;\nΝ.Μ.: Επειδή έχω ένα παρελθόν.\nΔημ.: Στην Καλαμάτα λένε ότι, εσύ έχεις κάνει τη ληστεία στην Alpha Bank. Αυτό έχουν αφήσει να εννοηθεί έξω στον κόσμο. Στην εφημερίδα παίξαμε και τo δικό σου όνομα. Τα αρχικά, βέβαια…\nΝ.Μ.: Κοίταξε να δεις. Ό,τι και να γινόταν στην Καλαμάτα, από τη στιγμή που ήμουν εκεί, θα ήμουν ο βασικός ύποπτος. Όπως είμαι και στην εφημερίδα. Λοιπόν, δικαίωμα της Αστυνομίας και υποχρέωσή της είναι να με θεωρεί ύποπτο και να κάνει τις έρευνές της. Από εκεί μέχρι αυτό το κυνηγητό, που έχουν εξαπολύσει εναντίον μου με υποθέσεις και εικασίες, υπάρχει πολύ μεγάλη διαφορά κι εγώ αυτήν τη στιγμή δεν μπορώ να προστατευτώ νομικά. Γι’ αυτό κι επέλεξα αυτόν τον τρόπο, να αποφεύγω προς το παρόν, γιατί είναι το πάθος πολύ και η πίεση τεράστια, χωρίς να υπάρχουν πραγματικά στοιχεία εναντίον μου, κατά την άποψή μου. Δεν ξέρω, εσείς σαν δημοσιογράφος, αν έχετε υπ’ όψη σας κάποια στοιχεία…\nΔημ.: Όχι, κάποια στοιχεία συγκεκριμένα δεν έχω. Δεν μου έχουν δοθεί στοιχεία. Απλώς, βρήκαν κάποια πράγματα στο σπίτι σου. Κάποια μπαγκαζιέρα… Αυτά έχω μάθει.\nΝ.Μ.: Αυτήν τη στιγμή μιλάτε μ’ έναν ύποπτο. Λογικό αυτό. Βρέθηκαν αυτά τα στοιχεία στο σπίτι του πατέρα μου, το οποίο δεν είναι ακριβώς του πατέρα μου. Είναι σπίτι στο οποίο έχουν πρόσβαση όλα τα αδέλφια. Δεν ανήκει νομικά το σπίτι στη δική μου οικογένεια. Είναι σπίτι που μας έχουν παραχωρήσει τα υπόλοιπα αδέλφια κι έχουμε φτιάξει δύο δωμάτια, στα οποία μένει η άρρωστη μητέρα μου, η οποία είναι σε πολύ τραγική κατάσταση. Υπάρχει ένα υπόγειο από κάτω, το οποίο είναι προσβάσιμο και ανοιχτό στους πάντες, δεν είναι κατοικήσιμο. Τα καταγώγια, που λέμε. Είναι ανοιχτό. Αν δεν ήξερα πως έχει συμβεί αυτό - και το έμαθα εκ των υστέρων μετά από το κυνηγητό που γίνεται - θα έλεγα ότι, το έβαλαν κάποιοι, για να μ’ ενοχοποιήσουν. Αυτά τα δύο αντικείμενα δίνουν μια ένδειξη πολύ ασαφή ότι, μπορεί να ήμουν εγώ ο δράστης της ληστείας.\nΔημ.: Συγνώμη που σε διακόπτω, πρόκειται για μία μπαγκαζιέρα κι ένα κράνος.\nΝ.Μ.: Αυτά δεν τά ‘χω δει καν! Και είμαι σίγουρος ότι, δεν έχουν πάνω ούτε γενετικό υλικό δικό μου, ούτε αποτυπώματά μου. Δεν τά ‘χω δει, πόσο μάλλον να τά ‘χω αγγίξει. Είμαι σίγουρος γι’ αυτό. Η μάνα μου (η γυναίκα ταράχτηκε, της αναστάτωσαν τα πράγματα… ) θυμήθηκε ότι, αυτά τα είχε βρει ο πατέρας μου πεταμένα στον κήπο και τα είδε έτσι, καινούργια, όχι ακριβώς καινούργια, χρήσιμα να το πούμε έτσι και τα μάζεψε.\nΔημ.: Πριν πόσο καιρό;\nΝ.Μ.: Λίγο πριν πεθάνει.\nΔημ.: Ο πατέρας σου έχει πεθάνει;\nΝ.Μ.: Ο πατέρας μου πέθανε πέντε μέρες πριν από την πράξη (σ.σ. τη ληστεία). Δεν θυμάμαι ακριβώς.\nΔημ.: Ναι, στο περίπου;\nΝ.Μ.: Ήμουν πολύ στενοχωρημένος. Είχα πολλά τρεχάματα. Είχαμε να φτιάξουμε χαρτιά, γι’ αυτό και κατέβηκα στην Καλαμάτα. Εμένα οι δουλειές μου είναι στην Αθήνα. Αλλά μετά τον θάνατο του πατέρα μου τέσσερις ημέρες ήμουν στην Καλαμάτα, δύο στην Αθήνα, πέντε στην Καλαμάτα, μία στην Αθήνα. Έτσι γινόταν.\nΔημ.: Για το περιστατικό τι έχεις να πεις; Εντάξει, τα μπαγκάζια τα βρήκε ο πατέρας σου. Για το περιστατικό, όμως, που σου «χρεώνουν», τι έχεις να πεις;\nΝ.Μ.: Η μητέρα μου, όπως σας είπα, είναι άρρωστη. Είναι ετοιμοθάνατη η γυναίκα. Έχουμε κίνδυνο αιφνίδιου θανάτου κατά την άποψη των γιατρών κι επείγει ή θεραπεία ή εγχείρηση. Δηλαδή, πρέπει να κάνει σοβαρή εγχείρηση καρδιάς και τρέχω σε συγκεκριμένους γιατρούς, οι οποίοι μπορεί να θεωρηθούν κάποια στιγμή και ως μάρτυρες. Ένας από αυτούς κι ο γιατρός, αυτός που θα την εγχειρήσει τελικά, που αποφασίσαμε να την εγχειρήσει, δηλαδή, όλες αυτές τις μέρες μετά τον θάνατο του πατέρα μου τρέχω με τη μητέρα μου στο Ωνάσειο, το Ιπποκράτειο, το Κρατικό και κάνουμε συνέχεια εξετάσεις. Την τρέχω, διότι δεν έχει άλλον άνθρωπο να τη βοηθήσει. Είναι μια γηραιά κυρία, η οποία πρέπει να τρέχει στα Νοσοκομεία της Αθήνας. Ποιος θα την πάει; Ποιος θα τη φέρει από Καλαμάτα; Ο γιος της! Εγώ… Λοιπόν, έχουμε τρέξει σε δέκα γιατρούς αυτές τις μέρες με αποδεικτικά στοιχεία. Έχουμε βγάλει εξετάσεις. Μάλιστα, βρεθήκαμε στο αυτοκίνητο με το οποίο με είχαν κυνηγήσει, για να βρω τον γιατρό και να δούμε τι θα κάνουμε με την εγχείρησή της. Άρα, δεν μπορούσα να οργανώσω μια τέτοια πράξη. Μια πράξη κατά μια έννοια, μια επιχείρηση για άλλους. Οι άνθρωποι αυτοί, απ’ ό,τι έμαθα, είχαν κλέψει μια μηχανή. Φαντάζομαι ότι, θα την είχαν κλέψει μέρες πριν. Αφού ζούσε ακόμα ο πατέρας μου και βρήκε τα πράγματα. Δεν έχω γνώση της δικογραφίας. Σήμερα που μιλάμε - είναι 20 του μήνα - δεν έχω γνώση της δικογραφίας, αλλά υποθέτω ότι, αφού τα βρήκε ο πατέρας μου, η μηχανή θα είχε κλαπεί πριν τη ληστεία. Είχαν κάνει κατόπτευση του χώρου. Εγώ έτρεχα την προηγούμενη μέρα από τη ληστεία με τη μάνα μου στο Νοσοκομείο της Καλαμάτας πέντε ώρες και κάναμε εξετάσεις...\nΔημ.: Πώς θα μπορούσες να έχεις προγραμματίσει και να έχεις στήσει μια ληστεία; Ας το πούμε έτσι.\nΝ.Μ.: Αυτό, ναι, είναι ένας προβληματισμός, που τον θέτω εγώ…\nΔημ. Οπότε, την ώρα της ληστείας πού ήσουν εσύ;\nΝ.Μ.: Δεν ξέρω τι ώρα έγινε η ληστεία. Φαντάζομαι ότι ή μπορεί να ήμουν στην Καλαμάτα ή μπορεί να είχα φύγει κιόλας. Γιατί εκείνη την ημέρα είχα φύγει και συγκεκριμένα το έμαθα στον δρόμο. Ήμουν περίπου στο ύψος του Άργους, δεν θυμάμαι πού ήμουν. Με πήραν τηλέφωνο συγγενείς και μου είπαν ότι, έγινε μια ληστεία και ότι, είχε αρχίσει να ψιθυρίζεται το όνομά μου.\nΔημ.: Εσύ ήσουν στο Άργος;\nΝ.Μ.: Δηλαδή, καταλαβαίνετε; Πριν βρεθούν στοιχεία ακόμα έλεγαν το όνομά μου, ότι μπορεί να είμαι εγώ! Αυτό δεν είναι λογικό, ό,τι έγινε μετά και δεν μπορώ να το δεχτώ σαν Έλληνας πολίτης. Γιατί είμαι Έλληνας πολίτης. Είμαι μέλος του κοινωνικού ιστού, όπως και να το κάνεις.\nΔημ.: Είχες δικαστεί για κάποιες άλλες υποθέσεις και όποιος έχει κάνει κάτι του τα φορτώνουν όλα, καλώς ή κακώς.\nΝ.Μ.: Ήμουν το πιο πρόσφορο…\nΔημ.: Το μόνο στοιχείο που έχουν βρει, ξανά επαναλαμβάνω, είναι η μπαγκαζιέρα.\nΝ.Μ.: Ναι, είναι μια ένδειξη αυτή. Και νομικά είναι μια ένδειξη. Λογικά. Εσείς τι λέτε; Να σας κάνω εγώ ένα ερώτημα: Βρήκαν μια μπαγκαζιέρα, όμως θα θεωρούσα πως κάποιος την έβαλε εκεί και ίσως, τώρα που το λέμε, μπορεί αυτός που έκλεψε τη μηχανή, με σκοπό να κάνει αυτήν τη ληστεία, προφανώς να με ήξερε. Γιατί ξέρω πολλούς συμπατριώτες μου από την Καλαμάτα, που γνώρισα στις φυλακές και κάνουν αυτή τη δουλειά. «Δεν πάμε να την πετάξουμε στου Μαυρίκη και μόλις την… κάνουμε να πάνε να “τρέξουν” αυτόν;». Μπορεί να είναι κι έτσι.\nΔημ.: Τώρα τι σκοπεύεις να κάνεις από εδώ και πέρα; Ποιες θα είναι οι κινήσεις σου;\nΝ.Μ.: Δηλώνω ότι, είμαι αθώος. Δεν έχω κάνει αυτή την πράξη. Είναι λογικό να θέλω να αμυνθώ. Πώς να αμυνθώ, όταν έχουν στραφεί εναντίον μου η Αστυνομία και προσωπικά ο διοικητής της Ασφάλειας, ο οποίος έχει προσωπικά προηγούμενα μαζί μου; Το τονίζω αυτό: Ο κ. Δημητριάδης, στην Καλαμάτα, έχει προσωπικά μαζί μου! Πώς μαλώνουν δύο άντρες για μια γυναίκα; Αυτό το πράγμα έχει μαζί μου. Διότι πριν από δέκα χρόνια υπήρχε μια γνωστή υπόθεση, δεν ξέρω αν τη γνωρίζετε. Είχα αναμειχθεί σε μια υπόθεση. Έκλεψαν μία Φεράρι, κάτι Πόρσε τότε στο Λεωνίδιο. Τότε θεωρήθηκα ύποπτος, πάλι με ανύπαρκτα στοιχεία, παραπέμφθηκα στη Δικαιοσύνη και αθωώθηκα! Αυτό δεν μου το συγχώρησε ποτέ. Πίστευε και πιστεύει πως εγώ τα είχα πάρει τα αυτοκίνητα, επειδή είχα μια σχέση με τα αυτοκίνητα πριν κλαπούν από το τελωνείο - όχι μετά - κι από τότε έχουμε ανοίξει… προσωπικά. Το έχει δηλώσει κιόλας στο Δικαστήριο, που ήρθε ως μάρτυρας, όταν δικάστηκα στο Ναύπλιο, γιατί μου παρέμεινε μια κατηγορία. Αθωώθηκα για την κλοπή στο τελωνείο, μου παρέμεινε η λαθρεμπορία, γιατί το είχα παραδεχτεί ότι, εγώ είχα δεχτεί αυτά τα αμάξια στην εποπτεία μου, όχι όμως στην κατοχή μου. Και ήρθε στο Δικαστήριο και άρχισε και φώναζε, μέχρι που ο πρόεδρος του μίλησε άσχημα. Του λέει «εδώ δικάζουμε άλλη υπόθεση και όχι ό,τι έχει κάνει ο Μαυρίκης στην Αθήνα». Ακόμα και τότε χρησιμοποιούσε την περιρρέουσα ατμόσφαιρα, δηλαδή αυτό που ακούγεται για μένα παρα τα πραγματικά στοιχεία. Το ίδιο κάνει και τώρα. Δημ.: Αθωώθηκες τότε;\nΜ.Ν.: Πανηγυρικά αθωώθηκα.\nΔημ.: Είχες κρατηθεί παράνομα;\nΜ.Ν.: Βέβαια. Είχα κρατηθεί οχτώ μήνες. Προφυλακισμένος! Χωρίς λόγο. Να πάθω τα ίδια; Τι λέτε; Αξίζει τον κόπο; Εγώ πιστεύω ότι, σ’ ένα Δικαστήριο που θα δει με προσοχή τα πραγματικά περιστατικά και θα έχω την τύχη να δικαστώ, θα εμφανιστώ στο Δικαστήριο για να υποστηρίξω την αθωότητά μου. Γιατί έτσι πρέπει να κάνουμε με τη Δικαιοσύνη. Όχι, όμως, στο αρχικό στάδιο. Στο αρχικό στάδιο γίνονται υπερβάσεις, υπάρχει μία αυταρχική συμπεριφορά των παραγόντων.\nΔημ.: Παραγόντων όταν λες;\nΝ.Μ.: Και της Δικαιοσύνης και της Αστυνομίας στον πρώτο βαθμό. Δηλαδή, αλλιώς βλέπει τα πράγματα ένα ακροατήριο κι αλλιώς τα βλέπει ένας ανακριτής. Τα ξέρουμε, έτσι είναι. Εγώ αυτήν τη στιγμή σας το δηλώνω: Είμαι τρομοκρατημένος! Είμαι τρομοκρατημένος από όλη αυτή την κινητοποίηση που είδα, που τα έμαθα. Έχω πολύ μεγάλο κύκλο συγγενών στη Καλαμάτα κι έχω μάθει τα πάντα, για το πώς κινούνται. Είναι τρομερό! Άκουσα για ελικόπτερα με θερμικές, άκουσα για στρατιές αστυνομικών ότι με έψαχναν στα χωράφια. Να σας πω κάτι; Αυτή η φίλη μου, που την κάλεσα να προσέχει τη μητέρα μου δυο μέρες που θα έλειπα, αυτήν τη στιγμή την έχουν καταστήσει συγκατηγορούμενή μου! Ήμουν έτοιμος να φύγω από την Καλαμάτα και της έδινα τις τελευταίες εντολές, τι θα κάνει με τη μάνα μου την άλλη μέρα, να τη φέρει στον γιατρό για εξετάσεις στην Αθήνα, πώς θα τη μετακινήσει, τι θα της λέει, πώς να την προσέχει και όλα αυτά. Της έδινα οδηγίες, την είχα καλέσει την κοπέλα κάτω γι’ αυτόν τον λόγο και αυτήν τη στιγμή είναι συγκατηγορούμενη. Αυτήν τη στιγμή που μιλάμε εμείς εδώ, αυτή είναι στον ανακριτή και απολογείται διότι διώκεται με τον ν. 187 παράγραφος β’. Εγκληματική οργάνωση! Είναι μια κοπελίτσα η οποία έχει μια βιοτεχνιούλα εκεί πέρα στα Πετράλωνα η έρημη και ταλαιπωρείται κι αυτό γιατί βγάζει τα προς το ζην. Αυτήν τη στιγμή είναι υπόλογη απέναντι στον νόμο, γιατί συνέπραξε μαζί μου για τη ληστεία στην Καλαμάτα. Όταν εγώ τα βλέπω αυτά, ας πούμε, πώς να παρουσιαστώ; Πού να πάω; Ποιος θα μ’ ακούσει εμένα; Λοιπόν, θα περιμένω να με ακούσουν αυτοί που πρέπει, να με ακούσουν. Ο πρόεδρος…\nΔημ.: Δηλαδή θα κρίνεις εσύ, την κατάλληλη στιγμή, πότε θα εμφανιστείς και πού θα πας;\nΝ.Μ.: Στο Δικαστήριο θα πάω. Δεν θέλω να είμαι φυγάς. Δεν θέλω να παρανομώ. Οι απόψεις μου τεκμηριώνονται, αρκεί να καταφέρω να φτάσω στο Δικαστήριο ελεύθερος… Αυτήν τη στιγμή, όπως αντιλαμβάνεσαι, είμαι στην παρανομία. Μπορεί να αναγκαστώ πάλι, αν με σταματήσουν σ’ ένα μπλόκο και ζητήσουν την ταυτότητά μου, να αρχίσω να τρέχω… Είμαι 52 χρονών. Δεν είναι για μένα αυτά τα πράγματα. Είμαι ένας μεσόκοπος άνθρωπος.\nΔημ.: Ο.Κ. Σε ευχαριστώ για τη συνέντευξη. Πώς όμως προτίμησες και πήρες τηλέφωνο και είπες «θέλω να μιλήσω»; Τι σε έχει φέρει σε αυτό το σημείο να βγάζεις το απωθημένο; Αγανάκτηση; Πώς το αποφάσισες να παρουσιάσεις όλα αυτά τα πράγματα;\nΝ.Μ.: Κατ’ αρχήν έχω να λογοδοτήσω σε πάρα πολύ κόσμο στην Καλαμάτα, που με εκτιμάει και με αγαπάει. Έχω διαβάσει απίστευτες ανακρίβειες στις εφημερίδες όλες αυτές τις μέρες και ήθελα να πω τα πράγματα όπως έχουν.\nΝ.Μ.: Θέλω να πω και κάτι άλλο. Όταν όλη η δύναμη του Οργάνου που πρέπει ασχοληθεί με αυτό, της Αστυνομίας, για τη ληστεία μιας τράπεζας και όλα τα φώτα πέφτουν πάνω σ’ έναν ύποπτο και δεν ψάχνουν περισσότερο, «μήπως ρε παιδιά είναι κάνας άλλος;», ο πραγματικός ένοχος αυτής της πράξης αυτήν τη στιγμή κάθεται στο σπίτι του και γελάει. Εκτός του ότι γελάει με την Αστυνομία, γελάει και μαζί μου! Γελάει και με μένα, γιατί θεωρεί ότι, εγώ θα επωμιστώ την πράξη του, που την έχω ήδη επωμιστεί κι αυτός κάθεται και γελάει με την επιτυχία του εις βάρος των κορόιδων. Αυτό είναι άδικο…\nΔημ.: Σ’ ευχαριστώ για τη συνέντευξη. Η εφημερίδα είναι της Καλαμάτας και μη διστάσεις, αν το θελήσεις, να ξαναπάρεις τηλέφωνο στην εφημερίδα και να πεις τις απόψεις και τις θέσεις σου. Η εφημερίδα είναι ανοιχτή σε όλες τις απόψεις, φυσικά…\nΝ.Μ.: Όση ώρα μιλάμε εγώ σας είπα πραγματικά περιστατικά κι επιχειρήματα, που αντέχουν στη λογική. Ας πουν και οι άλλοι τέτοια. Αυτά είναι τα στοιχεία, με τα οποία λειτουργεί ένα Δικαστήριο, επιχειρήματα και αποδείξεις. Αποδείξεις δεν υπάρχουν, είμαι σίγουρος γι’ αυτό. Έχω ακούσει ότι, μάρτυρας αντελήφθη τους τρεις ληστές - εκ των υστέρων βέβαια κατάλαβε ότι πρόκειται για ληστές, όταν άκουσε ότι έγινε ληστεία - να κατεβαίνουν από την κλεμμένη μοτοσικλέτα και να επιβιβάζονται στο αυτοκίνητό μου! Επειδή είμαι σε θέση να γνωρίζω πού ήταν το αυτοκίνητό μου και πού ήμουν εγώ, γι’ αυτό εγώ μόνο ένα πράγμα μπορώ να κάνω: Να γελάω! Γέλια μου προκαλεί. Δεν αμφισβητώ ότι βρέθηκε μπαγκαζιέρα στο υπόγειο του σπιτιού του… παππού μου στην ουσία. Ούτε δικό μου είναι, ούτε των γονιών μου. Βρέθηκε σ’ ένα σπίτι στο οποίο έχει πρόσβαση μια οικογένεια, που αποτελείται από πενήντα μέλη περίπου. Τα οχτώ αδέλφια της μάνας μου και όλα μου τα ξαδέλφια. Αν αυτό είναι στοιχείο, γιατί να μην έχει πάει ένας ξάδερφός μου εκεί την μπαγκαζιέρα και το κράνος; Γιατί να μην τα έχει πάει μια θεία μου ή ένας θείος μου; Ο χώρος δεν είναι ασφαλής. Ελπίζω και πιστεύω πως ο δικαστικός λειτουργός, που συμμετείχε στην έρευνα της Αστυνομίας, θα το διακρίβωσε αυτό και θα είναι καταγεγραμμένο. Γιατί αν δεν συνέβη αυτό, επειδή εγώ ξέρω, το πρωί ήμουν εκεί στο υπόγειο. Το υπόγειο έχει πολλά πράγματα μέσα. Είναι ένα υπόγειο με παλιά βαρέλια, ξύλα, ένα εγκαταλελειμμένο σπίτι εδώ και 30 χρόνια.\nΔημ.: Οπότε έχουμε δύο κατηγορίες, δύο στοιχεία, την μπαγκαζιέρα και το κράνος, που είναι τα δύο στοιχεία...\nΝ.Μ.: Ναι, δύο στοιχεία, εντός εισαγωγικών στοιχεία… Μπαγκαζιέρα και κράνος, που με συνδέουν έμμεσα.\nΔημ.: Και κάποια δήλωση κάποιου, που λέει ότι…\nΝ.Μ.: Το αυτοκίνητο… Θεώρησε τη σκηνή ύποπτη. Κατέγραψε τα στοιχεία του αυτοκινήτου και μετά πήγε στην Αστυνομία όταν έμαθε ότι, έγινε η ληστεία και είπε «αυτοί που ήταν εκεί… ».\nΔημ.: Γνωρίζει το αυτοκίνητό σου; Τι μάρκα είναι και τέτοια;\nΝ.Μ.: Αυτό δεν το γνωρίζω. Γνωρίζω ότι είχε το νούμερο του αυτοκινήτου. Το νούμερο. Την ταυτότητα στην ουσία του αυτοκινήτου. Αν υπάρχει τέτοιος μάρτυρας, εγώ παραδέχομαι τη μαρτυρία του - σαν μαρτυρία, έτσι; - αλλά σας δηλώνω πως ο άνθρωπος είναι είτε άρρωστος, είτε βαλτός από τον κύριο Δημητριάδη, γιατί, γενικότερα η Αστυνομία κάνει τη δουλειά της και καλά κάνει. Αλίμονο αν δεν είχαμε Αστυνομία κι αν δεν σεβόμαστε την Αστυνομία. Εγώ σέβομαι την Αστυνομία και το έργο της. Σε παλιές υποθέσεις, που εγώ ήμουν ένοχος, έχω παραδεχτεί τις ενοχές μου. Εγώ δεν ήρθα ποτέ σε αντίθεση με την Αστυνομία σε πραγματικά περιστατικά. Εγώ σε αντίθεση έρχομαι μονίμως με αυτό που λέμε στη λαϊκή έκφραση «χρέωμα». Δηλαδή, τι κάνει η Αστυνομία, προκειμένου να δείξει επιτυχίες, να πει «να, συνελήφθησαν οι δράστες», για τα μάτια του κόσμου; Όποιον βρουν μπροστά τους, που είναι… εύκολος, τον «χρεώνουν». Κάποτε με ρώτησε ένας πρόεδρος σ’ ένα Δικαστήριο, που είχαμε ανοίξει μια φιλοσοφική συζήτηση: «Κύριε Μαυρίκη, πώς βλέπετε την Ελληνική Δικαιοσύνη ως κατηγορούμενος;». Δεν ξέρω πώς του ήρθε του ανθρώπου και με ρώτησε και του είπα: «Κύριε πρόεδρε, έχω δικαστεί για δέκα πράγματα που έχω κάνει και για δώδεκα που δεν έχω κάνει… ».\nΔημ.: Σύνολο πόσα χρόνια έχεις κάνει φυλακή;\nΝ.Μ.: Δεκαέξι. Μία φορά ισόβια…\nΔημ.: Σ’ ευχαριστώ πολύ.\nΧΩΡΙΣ ΚΑΡΔΙΟΛΟΓΟ ΤΟ ΝΟΣΟΚΟΜΕΙΟ ΚΥΠΑΡΙΣΣΙΑΣ!!! ΕΙΝΑ...\nΑπό την πλειοψηφία του Δ.Σ. Κυπαρισσίας για τη δημ...\n«Βουλιάζουν» οι μικρομεσαίες επιχειρήσεις στη Μεσσ...\nΠΑΝΕΛΛΗΝΙΑ ΑΠΟΚΛΕΙΣΤΙΚΟΤΗΤΑ ΤΗΣ "ΕΠΙΚΑΙΡΟΤΗΤΑΣ" - ...


Αρχική ΓΝΩΡΙΣΤΕ ΤΗ ΣΑΜΟ ΜΟΥΣΕΙΑ\nTo Samos Voice παρουσιάζει τα σημαντικότερα μουσεία της Σάμου:\nΑΡΧΑΙΟΛΟΓΙΚΟ ΜΟΥΣΕΙΟ ΒΑΘΕΟΣ ΣΑΜΟΥ\nΒρίσκεται στην πόλη της Σάμου.\nΤα ευρήματα του στεγάζονται σε δύο κτίρια:\nΗ είσοδος του παλαιού κτιρίου του Αρχαιολογικού Μουσείου Βαθέος Σάμου (Πασχάλειο αρχαιοφυλακείο)\nβ) Στο νέο Μουσείο. Εγκαινιάσθηκε τον Ιούνιο του 1987 και στεγάζει τη συλλογή της αρχαϊκής γλυπτικής. Κτίσθηκε με δαπάνη του μορφωτικού ιδρύματος της Volkswagen.\nΟι συλλογές που περιλαμβάνει είναι οι ακόλουθες:\n– Αρχαϊκή Γλυπτική\nΑναλυτική καταγραφή των εκθεμάτων του Αρχαιολογικού Μουσείου Βαθέος Σάμου υπάρχει στην ψηφιακή συλλογή της γενικής γραμματείας Πολιτισμού και Τουρισμού.\nΤο γνωστότερο έκθεμα του μουσείου είναι ο ύψους 5 m κούρος της Σάμου, ο οποίος βρέθηκε σε ανασκαφές στο νησί το Σεπτέμβριο του 1980. Πρόκειται για το μεγαλύτερο σωζόμενο κούρο στην Ελλάδα.\nΟ ύψους 5 m κούρος στο Αρχαιολογικό Μουσείο Βαθέος Σάμου. Φωτογραφία από Reeldrone.gr\nΏρες Λειτουργίας από 1 Απριλίου έως 31 Οκτωβρίου: Τρίτη-Κυριακή, 09:00-16:00 (Δευτέρα: κλειστό)\nΤο κτίριο του Αρχαιολογικού Μουσείου Πυθαγορείου\nΤο μουσείο εγκαινιάστηκε το 2010 στο τουριστικό χωριό του Πυθαγορείου. Πρόκειται για ένα σύγχρονο κτίριο, εμβαδού 2.500 τ.μ., από τα οποία τα 1.500 τ.μ. αποτελούν τους εκθεσιακούς χώρους, και τα υπόλοιπα, χώρους εξυπηρέτησης κοινού, εργαστήρια συντήρησης, αποθήκες και γραφεία.\nΤο μουσείο φιλοξενεί περί τις 3.000 εκθέματα (αγγεία, γλυπτά, είδη μικροτεχνίας κ.ά.), που προέρχονται από τις σωστικές και συστηματικές ανασκαφές της ΚΑ’ Εφορείας Προϊστορικών και Κλασικών Αρχαιοτήτων στο χώρο της αρχαίας πόλης της Σάμου και σε άλλες τοποθεσίες. Μέσα από τα αντικείμενα παρουσιάζεται η ιστορική πορεία της αρχαίας πόλης και της υπαίθρου από την 5/4η χιλιετία π.Χ. μέχρι τον 7ο αι. μ.Χ. και καταδεικνύεται η σπουδαία θέση του νησιού στον ελλαδικό χώρο από την αρχαιότητα. Μέσα από τα εκθέματα και τα εκπαιδευτικά προγράμματα του μουσείου παρουσιάζονται στους μικρούς επισκέπτες οι σπουδαίες πτυχές της ιστορίας του τόπου και του μοναδικού πολιτισμού, που αναπτύχθηκε σ’ αυτή τη γωνιά της Ιωνίας.\nΠήλινα ειδώλια που αναπαριστούν Θεούς, Έρωτες, Νίκες αλλά και απλές ανθρώπινες μορφές στο Αρχαιολογικό Μουσείο Πυθαγορείου.\nΤα σημαντικότερα εκθέματά του είναι:\nΤ.Κ. 83103, Πυθαγόρειο (Νομός Σάμου)\nΕίσοδος του Μουσείου Σαμιακού Οίνου\nΤο Μουσείο Σαμιακού Οίνου εγκαινιάστηκε το καλοκαίρι του 2005 και παρουσιάζει με όμορφο τρόπο την ιστορία του σαμιακού κρασιού και της Ένωσης Οινοποιητικών Συνεταιρισμών Σάμου.\nΤο κτίριο του μουσείου στο παρελθόν στέγαζε ένα ιδιωτικό οινοποιείο και αργότερα αποθήκη και βαρελοποιείο της Ένωσης. Ακόμα και οι μεγάλες ξύλινες δεξαμενές, εκθέματα σήμερα του μουσείου, ήταν κάποτε χρηστικές.\nΜία από τις αίθουσες του Μουσείου Σαμιακού Οίνου\nΗ παραδοσιακή οινοποίηση, τα εργαλεία, οι δεξαμενές της και τα όργανα χημείου, αλλά και η κατασκευή βαρελιών, ζωντανεύουν, μέσω εκθεμάτων που φτάνουν σε βάθος χρόνου τον αιώνα. Έγγραφα, βραβεία, φιάλες οίνου, φωτογραφίες και αντικείμενα γραφείου συμπληρώνουν το ιστορικό παζλ. Κορυφαίας έμπνευσης είναι η αναπαράσταση της καλλιέργειας των αμπελιών σε πεζούλες (όπως συνηθίζεται στο νησί), που απεικονίζει πως φυτρώνει και αναπτύσσεται το αμπέλι μέχρι την στιγμή του τρύγου. Δεν λείπουν και οι κάβες, μια βαρελιών και μία φιαλών και μάλιστα εν χρήσει, προσθέτοντας ακόμα μεγαλύτερη ζωντάνια στο χώρο, συνδέοντάς τον με το παρόν.\nΣτο Μουσείο Οίνου λειτουργεί εξοπλισμένος συνεδριακός χώρος, για χρήση από την Ένωση Οινοποιητικών Συνεταιρισμών Σάμου ή άλλους φορείς. Τέλος, οι επισκέπτες μπορούν να δοκιμάσουν ή και να αγοράσουν τα κρασιά της ΕΟΣΣ, στο ειδικό κατάστημα του Μουσείου.\nΈνωση Οινοποιητικών Συνεταιρισμών Σάμου,\nΤο Μουσείο Φυσικής Ιστορίας Αιγαίου βρίσκεται στους Μυτιληνιούς Σάμου και δημιουργήθηκε με τη φροντίδα του Ιδρύματος Κωνσταντίνου και Μαρίας Ζημάλη. Το μουσείο δεν θα λειτουργήσει το 2021.\nΤο κτίριο του Μουσείου Φυσικής Ιστορίας Αιγαίου στους Μυτιληνιούς Σάμου\n– Η υποστήριξη ερευνητικών εργασιών και η απονομή βραβείων προς νέους επιστήμονες που ασχολούνται στο χώρο της Φυσικής Ιστορίας και της προστασίας του περιβάλλοντος.\n– Η διοργάνωση συνεδρίων, η διαφώτιση του κοινού επί της σημασίας της προστασίας του περιβάλλοντος.\n– Η στενή συνεργασία του Ιδρύματος με άλλα παρόμοια ιδρύματα στην Ελλάδα και το εξωτερικό για τη προώθηση του σκοπού της προστασίας του φυσικού περιβάλλοντος.\nΤα απολιθώματα που φιλοξενούνται στις προθήκες του Μουσείου ανήκουν σε ζώα που έζησαν στο νησί και ειδικότερα στην περιοχή του χωριού Μυτιληνιοί πριν από 8-10 εκατομμύρια χρόνια.\nΣτο τμήμα αυτό εκτίθεται ένας σημαντικός αριθμός από ζώα και πουλιά της Σάμου, της Ελλάδος, αλλά και από άλλα μέρη του κόσμου.\nΣτο τμήμα αυτό εκτίθενται περίπου 300 ορυκτά και πετρώματα από τη Σάμο, την υπόλοιπη Ελλάδα, αλλά και από όλο τον κόσμο. Μερικά από αυτά είναι σπάνια.\nΣτο τμήμα αυτό εκτίθενται περίπου 150 όστρακα από την Ελλάδα και τον κόσμο, ομοιώματα ψαριών και επίσης χαρακτηριστικά μοντέλα πλοίων του Αιγαίου (τρεχαντήρι, σφουγγαράδικο).\nΏρες Λειτουργίας (Απρίλιος – Οκτώβριος): Δευτέρα έως Σάββατο 09.00-14.00 και Κυριακή 10.00-14.00.\nΤο μουσείο δεν θα λειτουργήσει το 2021.\nΤαχυδρομική & ηλεκτρονική διεύθυνση:\nΤο Λαογραφικό Μουσείο Σάμου του Πνευματικού Ιδρύματος “Νικόλαος Δημητρίου” ιδρύθηκε το 1997 με σκοπό να δώσει μια ολοκληρωμένη εικόνα της καθημερινής ζωής στο νησί έως το 2ο Παγκόσμιο πόλεμο.\nΣτην προσπάθεια εξοικείωσης του επισκέπτη μ’ αυτό τον τρόπο ζωής, δημιουργήθηκαν προθήκες και εργαστήρια όπου ξαναζωντανεύουν εικόνες από το παρελθόν.\nΏρες Λειτουργίας: 10.00 – 13.30 (Θερινό), Μετά από συνεννόηση (Χειμερινό)\nΔιεύθυνση: Ξενοδοχείο Doryssa Bay, Λαογραφικό Μουσείο, Πυθαγόρειο Σάμου, 83103\nΤηλ.: 2273088383, 2273062286


Σοκ στην Ξάνθη!Την βίασαν, την μαχαίρωσαν και την έκαψαν ζωντανή έξω από το σπίτι της! | ENA CHANNEL\nΣοκ στην Ξάνθη!Την βίασαν, την μαχαίρωσαν και την έκαψαν ζωντανή έξω από το σπίτι της!\nΈνα φρικτό έγκλημα συγκλονίζει την κοινωνία της Ξάνθης τις τελευταίες ώρες αφού άγνωστοι μαχαίρωσαν και έκαψαν ζωντανή 33χρονη στην Ξάνθη.\nΣύμφωνα με τις πρώτες πληροφορίες, η 33χρονη, κόρη γνωστού επιχειρηματία της Ξάνθης που ασχολείται με την εμπορία στραγαλιών, δέχθηκε επίθεση από αγνώστους έξω από το πατρικό της σπίτι, στην οδό 40 Εκκλησιές, πάνω από την κεντρική πλατεία της πόλης.\nΟι δράστες προσπάθησαν, όπως αναφέρουν τα μέχρι στιγμής στοιχεία, να τη βιάσουν και στη συνέχεια τη μαχαίρωσαν και της έβαλαν φωτιά με βενζίνη που αφαίρεσαν από σταθμευμένο μηχανάκι.\nΟ μαρτυρικός θάνατος της κοπέλας, όπως αναφέρει το www.xanthipress.gr, σημειώθηκε ακριβώς κάτω από το μπαλκόνι του διαμερίσματος των γονιών της ενώ οι γείτονες την άκουγαν να ουρλιάζει και ειδοποίησαν την Αστυνομία. Όταν έφτασαν οι δυνάμεις της Πυροσβεστικής η κοπέλα ήταν γυμνή και είχε ξεψυχήσει. Το σοκ ήταν τεράστιο για όλους τους περίοικους και για τους άνδρες της Αστυνομίας και του ΕΚΑΒ, στη θέα της άτυχης κοπέλας.


Αποσυναρμολογούμενη κυβέρνηση :: left.gr\n16:12 | 12.10.2012\nΣτη φθινοπωρινή σύνοδο του ΔΝΤ, χθες, στο Τόκιο, κυριάρχησε το ελληνικό πρόβλημα, καθώς Λαγκάρντ και Σόιμπλε διασταύρωσαν τα ξίφη τους, με την πρώτη να ζητεί επιμήκυνση δύο ετών του Μνημονίου και "κούρεμα" του ελληνικού χρέους και τον δεύτερο να δηλώνει αμήχανα ότι αυτή η συζήτηση δεν είναι τώρα παραγωγική.\nΘα περίμενε κανείς στην Αθήνα το θέμα να απασχολήσει τη δημόσια συζήτηση, με πρωτοβουλία μάλιστα της κυβέρνησης. Να μάθουν οι πολίτες, οι οποίοι θα κληθούν σε νέες αιματηρές θυσίες, αν ισχύουν οι προβλέψεις Λαγκάρντ ότι το πρόγραμμα δεν βγαίνει, δηλαδή ότι κι αυτές οι θυσίες θα είναι μάταιες και εξοντωτικές για τον λαό. Θα περίμενε κανείς ο πρωθυπουργός να ενημερώσει τη Βουλή και τον λαό για τις συνομιλίες του με τη Μέρκελ που είχε πίσω από τις κλειστές πόρτες. Εκτός κι αν έχει προσχωρήσει στο δόγμα Σόιμπλε, ότι η συζήτηση για το μέλλον της Ελλάδας δεν είναι παραγωγική...\nΑντ' αυτών, όμως, τα κυβερνητικά χαλκεία επαναλάμβαναν και χθες τα περί ΣΥΡΙΖΑ που θα βγάλει τη χώρα από το ευρώ και τα τοιαύτα. Δεν μας εξήγησαν γιατί με κυβέρνηση Σαμαρά, που, σύμφωνα με τα διάφορα "παπαγαλάκια", ακολουθεί τον ορθό δρόμο, μεταναστεύουν από τη χώρα μεγάλες βιομηχανίες, όπως η ΦΑΓΕ και η Coca Cola.\nΗ χώρα πορεύεται με καταρρακωμένο διεθνές κύρος, εξέλιξη που καταντά ακόμη πιο επικίνδυνη εξαιτίας της προϊούσας κυβερνητικής αποσύνθεσης. Η χθεσινή εμφάνιση στη Βουλή του απολογούμενου Βενιζέλου για το "Λαγκάρντ gate" αντανακλούσε όχι μόνο στη διάλυση του ΠΑΣΟΚ, αλλά και στην αποσυναρμολόγηση του κυβερνητικού σχήματος. Η τρικομματική κυβέρνηση δεν μπορεί να συνεννοηθεί για τα μέτρα επί των οποίων έχει δεσμευτεί με το Μνημόνιο έναντι των πιστωτών και πίσω από τις πλάτες του λαού. Καθημερινά κατρακυλάει στην ηθικοπολιτική απονιμομοποίηση και ενεργοποιεί μηχανισμούς καταστολής, ώστε να καθυστερήσει την πτώση της.\nΜέχρι πότε; Η επίσκεψη Μέρκελ ξεχάστηκε μόλις μια μέρα μετά. Η επικείμενη ανακοίνωση των αντικοινωνικών μέτρων επιταχύνει τις εξελίξεις.\nΟλοένα και σαφέστερα απέναντι στο υπό διάλυση κυβερνητικό μπλοκ αναδεικνύεται η αναγκαιότητα της εξουσίας της Αριστεράς, που θα ενδυναμώνεται ενόσω την εξηγήσιμη αμηχανία της κοινωνίας διαδέχεται η συμμετοχή στους αγώνες που άρχισαν.


ΜΑΛΙΑ ΚΡΗΤΗΣ - MALIA CRETE: Αποδούλου Ρεθύμνου και ο Μινωικός οικισμός\nΤα τελευταία χρόνια Ελληνο-Ιταλική ανασκαφική ομάδα, έχει φέρει στο φως μία ιδιαίτερα σημαντική μινωική εγκατάσταση, της παλαιοανακτορικής περιόδου (19ος αι. π.Χ. - 1600 π.Χ.) κοντά στο σημερινό χωριό Αποδούλου, στη νότια πλαγιά του υψώματος Γούρνες, στο νότιο τμήμα της περιοχής του Αμαρίου.\nΟ χώρος βρίσκεται στο πάνω στο «δρόμο» που ένωνε το ανάκτορο της Φαιστού με το μεγάλο παλαιοανακτορικό κέντρο του Μοναστηρακίου και μάλλον λειτούργησε ως ενδιάμεσος σταθμός.\nΗ εγκατάσταση καταστράφηκε από ισχυρή πυρκαγιά, την ίδια περίοδο με την καταστροφή των γειτονικών της κέντρων. Παρόλαυτά, η ζωή στο Αποδούλου και στη Φαιστό συνεχίστηκε και στη νεοανακτορική εποχή, σε αντίθεση με το Μοναστηράκι όπου εγκαταλείφθηκε οριστικά, τουλάχιστον στην ίδια θέση. Οι ανασκαφές έχουν αποκαλύψει αποθήκες με πολλά πιθάρια, που αποτελούν τμήμα ενιαίου συγκροτήματος, ίσως της κατοικίας του τοπικού άρχοντα. Στην κορυφή του ίδιου λόφου βρίσκεται και ο νεοανακτορικός οικισμός που εντοπίστηκε στη δεκαετία του 1930. Εδώ έχει αποκαλυφθεί ένα μεγάλο οίκημα του τύπου της αγρέπαυλης, με ιερό, μέσα στο οποίο βρέθηκαν ενεπίγραφα σκεύη σπονδών και μικρός χρυσός πέλεκυς.\nΣτο δρόμο έξω από το χωριό, 400 μ. βόρεια του νεοανακτορικού οικισμού, ανασκάφτηκε κυκλικός θολωτός τάφος Νεοανακτορικών και Μετανακτορικών χρόνων, που περιείχε τέσσερις πήλινες λάρνακες, από τις οποίες μία (στο Μουσείο Χανίων) εικονίζει μορφές λάτρεων με υψωμένα χέρια.\nΣε διάφορες θέσεις κοντά στο χωριό έχουν εντοπιστεί και ανασκαφεί αρκετοί κυκλικοί θολωτοί τάφοι Μετανακτορικών χρόνων με λάρνακες, αγγεία και διάφορα κοσμήματα.\nΑναφέρεται το 1577 από το Fr. Barozzi, από τον Καστροφύλακα, και από τον Βασιλικάτα, ως Apodhulu (1630). Στην αιγυπτιακή απογραφή του 1834 αναφέρεται Apodhulo με 14 χριστιανικές και 6 τούρκικες οικογένειες.\nΕτικέτες ΑΡΧΑΙΟΛΟΓΙΑ, ΡΕΘΥΜΝΟ, ΤΟΥΡΙΣΜΟΣ


Επίσημη παρουσίαση του βιβλίου «Δύο Σκιές» του Γ. Τσορομώκου\nΜε επιτυχία πραγματοποιήθηκε η πρώτη επίσημη παρουσίαση του βιβλίου «Δύο Σκιές» του Λάκωνα, πρωτοεμφανιζόμενου συγγραφέα Γιώργου Τσορομώκου. Η παρουσίαση έλαβε χώρα εχθές, Τετάρτη 26 Σεπτεμβρίου, στο καλλιτεχνικό καφέ-μπαρ «POEMS & CRIMES» των εκδόσεων Γαβριηλίδης, στο Μοναστηράκι.\nΤους παρευρισκόμενους καλωσόρισε ο εκδότης Σάμης Γαβριηλίδης. Για το βιβλίο μίλησε ο επικεφαλής της Γενικής Γραμματείας\nΑπόδημου Ελληνισμού του Υπουργείου Εσωτερικών, Μιχαήλ Κόκκινος, και ο συγγραφέας Γιώργος Τσορομώκος. Η εκδήλωση ολοκληρώθηκε με το συγγραφέα να υπογράφει αντίτυπα του βιβλίου του.\nΔιαβάζουμε στο οπισθόφυλλο: Ο Κωνσταντίνος είναι ένας νέος από την επαρχία, γεμάτος όρεξη και περιέργεια για τη ζωή, που αντιμετωπίζει με δυναμισμό τα αδιέξοδά της. Ωστόσο, η ζωή του οδηγείται σε ένα τέλμα, από το οποίο δυσκολεύεται να επανέλθει. Στέλνει ένα γράμμα σε ένα αγαπημένο του πρόσωπο, αναστοχάζεται τις επιλογές και τα λάθη που έκανε, αλλά και τις ιστορίες των προγόνων του, προσπαθώντας να βρει κοινά σημεία αναφοράς, ώστε να κάνει μια νέα αρχή. Ο σχολικός εκφοβισμός, η διαφοροποίησή του ως προς τον σεξουαλικό προσανατολισμό, η σύγκρουσή του με την μητέρα του, οι προκαταλήψεις, ο έρωτας, η φυγή ως μετανάστης, η απώλεια ενός αγαπημένου προσώπου είναι μερικές από τις προκλήσεις με τις οποίες έρχεται αντιμέτωπος. Η λύση στον γόρδιο δεσμό του κρύβεται μέσα στο ηθικό δίδαγμα ενός παραμυθιού που του έλεγε κάποτε η γιαγιά του: «Η αγάπη έχει έναν και μοναδικό λόγο ύπαρξης: να εκφράζεται!»\nΠοιος είναι ο Γεώργιος Τσορομώκος: Γεννήθηκε στους Μολάους Λακωνίας. Σπούδασε Πολιτικός Μηχανικός στο Πανεπιστήμιο Πατρών και συνέχισε τις σπουδές του στο Παιδαγωγικό Τμήμα Δημοτικής Εκπαίδευσης του Πανεπιστημίου Αιγαίου στη Ρόδο, όπου και ζει. Στα φοιτητικά του χρόνια στην Πάτρα, ήταν μέλος του πανευρωπαϊκού φοιτητικού οργανισμού Board of European Student of Technology, όπου διοργάνωσε και συμμετείχε σε κύκλους μαθημάτων, τόσο στην Ελλάδα όσο και σε χώρες της Ευρώπης, για διάστημα τριών χρόνων. Κατά τη διάρκεια των σπουδών του στη Ρόδο, ήταν από τα ιδρυτικά μέλη της αντιρατσιστικής ομάδας Diversitas, του Πανεπιστημίου Αιγαίου, μέχρι που έπαψε τις δραστηριότητές της μετά από λειτουργία δύο ετών.


«Χαμός» για τον Μπρους Τζένερ που έγινε Κέιτλιν - Trikala Day\ntrikaladay.gr / Κόσμος / «Χαμός» για τον Μπρους Τζένερ που έγινε Κέιτλιν\n«Χαμός» για τον Μπρους Τζένερ που έγινε Κέιτλιν\nΚωνσταντίνος Καραποστόλης 02/06/2015 22:46 Κόσμος 1,552 Εμφανίσεις\nΟ αμερικανός σταρ των τηλεριάλιτι, παγκόσμιος πρωταθλητής και νέο σύμβολο των διεμφυλικών ατόμων Μπρους Τζένερ σχεδόν ολοκλήρωσε την αλλαγή της σεξουαλικής του ταυτότητας και αποκάλυψε το γυναικείο κορμί της ποζάροντας με ένα σέξι κορμάκι μπροστά στον φωτογραφικό φακό για το εξώφυλλο του αμερικανικού περιοδικού Vanity Fair και δηλώνοντας πως θέλει να την φωνάζουν «Κέιτλιν».\nΗ λέξη – κλειδί «Κέιτλιν Τζένερ» είναι όχι μόνο το δημοφιλέστερο θέμα στα μέσα κοινωνικής δικτύωσης αλλά έχει ήδη καταρρίψει το ρεκόρ σε αριθμό followers στο Twitter.\nΣύμφωνα με την ιστοσελίδα των Ρεκόρ Γκίνες, έχουν καταγραφεί περισσότεροι από ένα εκατομμύριο followers από χθες που άνοιξε το λογαριασμό της, ενώ ένα εκατομμύριο followers εγγράφηκαν μόλις μέσα σε τέσσερις ώρες και τρία λεπτά.\nΗ Τζένερ επικράτησε και του αμερικανού προέδρου Μπαράκ Ομπάμα, ο λογαριασμός του οποίου (@POTUS) χρειάστηκε σχεδόν πέντε ώρες για να έχει ένα εκατομμύριο ακόλουθους.\nΤο πρώτο μήνυμά της στο Τwitter αναδημοσιεύτηκε περισσότερες από 213.000 φορές: «Είμαι τόσο ευτυχισμένη ύστερα από ένα τέτοιο αγώνα επιβίωσης με την πραγματική μου ταυτότητα. Καλωσόρισες στον κόσμο αυτό Κέιτλιν. Ανυπομονώ να την/με γνωρίσετε».\nΣε άλλο μήνυμά, η Τζένερ έγραψε σκωπτικά: «Ένα άλλο παγκόσμιο ρεκόρ, στην ηλικία των 65 ετών; Ποιος θα το πίστευε!», δηλώνοντας ωστόσο πως «αισθάνεται τιμή» για την υποστήριξη που είχε.\nΕίναι η πρώτη φορά που ο πατριός της Κιμ Καρντάσιαν αποκαλύπτει το γυναικείο όνομα που διάλεξε. «Να με φωνάζετε Κέιτλιν» είναι και ο τίτλος του τεύχους Ιουλίου του περιοδικού, που δημοσιεύει συνέντευξη της Κέιτλιν η οποία παραχωρήθηκε τον Απρίλιο.\nΗ Κέιτλιν, φορώντας λευκό σατέν κορμάκι, καθισμένη σε σκαμπό, έχοντας χτενίσει με μπούκλες τα μακριά καστανά μαλλιά της χαμογελά όταν κοιτάζει απευθείας στον φακό της μεγάλης φωτογράφου των διασημοτήτων Ανι Λίμποβιτς.\nΑλλαγή στη νοοτροπία του κόσμου\nΗ οικογένειά της την ενθάρρυνε: «Τώρα να είσαι ελεύθερη», έγραψε στο Twitter η κόρη της, το μοντέλο Κένταλ Τζένερ. Η θετή της κόρη Κιμ Καρντάσιαν, παγκόσμια διασημότητα και σύζυγός του ράπερ Κέινι Γουέστ πρόσθεσε: «Να είσαι ευτυχισμένη, περήφανη, ζήσε τη ζωή σου με το δικό σου τρόπο!».\nΗ αδελφή της Κιμ, η Κλοέ, έγραψε: «ζήσαμε γιατί εσύ ήσουν αρκετά δυνατή για να ζήσεις. Δεν θα μπορούσα να είμαι περισσότερο περήφανη. Κέιτλιν, είσαι όμορφη!».\nΗ μητέρα της, η 88χρονη Εστερ, δήλωσε στην ιστοσελίδα Accesshollywood.com ότι η Κέιτλιν είναι «όμορφη!» αλλά η ίδια συνεχίζει να τη φωνάζει Μπρους: «πρέπει να προσπαθήσω να συνηθίσω στην αλλαγή, αλλά θα το κάνω με χαρά. Είμαι ευτυχισμένη γι εκείνον… ή εκείνη».\nΗ στενή σύμβουλος του προέδρου Ομπάμα Βάλερι Τζάρετ χαιρέτισε από την πλευρά της τη «γενναία επιλογή» που αποτελεί «δυνατό παράδειγμα για πολλούς άλλους».\nΤο αμερικανικό τηλεοπτικό δίκτυο ABC ανακοίνωσε ότι η Τζένερ θα λάβει το βραβείο Arthur Ashe για την επίδειξη θάρρους σε επίσημη τελετή των ετήσιων βραβείων ESPY, τα οποία δίνει το αμερικανικό αθλητικό τηλεοπτικό δίκτυο ESPN για να τιμήσει τους αθλητές των οποίων η αύρα ξεπερνά τον χώρο του αθλητισμού. Το βραβείο αυτό έχει ήδη απονεμηθεί επίσης στον Μοχάμεντ Αλι.\nΣτην ιστοσελίδα του, το Vanity Fair, δείχνει και άλλες φωτογραφίες της Κέιτλιν… με κόκκινο εφαρμοστό φόρεμα, με κορμάκι που αναδεικνύει την κομψή σιλουέτα, στο τιμόνι ενός σπορ αυτοκινήτου, με μακρύ βραδινό φόρεμα με φουρό.\nΣε βίντεο που συνοδεύει τη συνέντευξη, η Τζένερ εξηγεί ότι πριν από την αλλαγή «ο Μπρους έπρεπε πάντα να λέει ψέματα, κάθε μέρα, να έχει ένα μυστικό». Ωστόσο μετά τη συνέντευξη στο περιοδικό, «θα είμαι ελεύθερη», δηλώνει.\nΗ Τζένερ αφηγείται την κρίση πανικού την επομένη μιας εγχείρησης δέκα ωρών για τη θηλυκοποίηση του προσώπου της στις 15 Μαρτίου και πως ένα ειδικός σύμβουλος της εξήγησε πως τέτοιες αντιδράσεις είναι συνήθεις και προσωρινές. Το περιοδικό αναφέρει επίσης ότι η Τζένερ δεν έχει υποβληθεί σε εγχείρηση αλλαγής φύλου.\nΠροηγούμενο Εκδρομή στον αλησμόνητο Πόντο από την ενορία Παναγίας Επισκέψεως Τρικάλων\nΕπόμενο Ανατροπή! Οι Καλάς του Πακιστάν δεν είναι απόγονοι του Μεγάλου Αλεξάνδρου\nΣοκ στη Σουηδία με «ανοσία της αγέλης»: Μαρτυρία του προπονητή Γιάννη Χριστόπουλου\nΣοκαριστική είναι κάθε λέξη του εντατικολόγου για όσα βιώνει η Αμερική από τον κορονοϊό Την ...


Το Εικονογραφημένο Βιβλίο στην Προσχολική Εκπαίδευση Ενότητα 4.6: Χορός και Εικονογραφημένο Βιβλίο Αγγελική Γιαννικοπούλου Τμήμα Εκπαίδευσης και Αγωγής. - ppt κατέβασμα\nΔημοσίευσεebrew Αθανασίου Τροποποιήθηκε πριν 4 χρόνια\nΠαρουσίαση με θέμα: "Το Εικονογραφημένο Βιβλίο στην Προσχολική Εκπαίδευση Ενότητα 4.6: Χορός και Εικονογραφημένο Βιβλίο Αγγελική Γιαννικοπούλου Τμήμα Εκπαίδευσης και Αγωγής."— Μεταγράφημα παρουσίασης:\n1 Το Εικονογραφημένο Βιβλίο στην Προσχολική Εκπαίδευση Ενότητα 4.6: Χορός και Εικονογραφημένο Βιβλίο Αγγελική Γιαννικοπούλου Τμήμα Εκπαίδευσης και Αγωγής στην Προσχολική Ηλικία (ΤΕΑΠΗ)\n2 2 Χορός και Εικονογραφημένο Βιβλίο Διδακτική Πρακτική Διδακτική πρακτική: Εμμανουέλα Βεϊνόγλου. Βιβλίο: Πέτροβιτς - Ανδρουτσοπούλου, Λότη. Παραμύθια από την Αφρική : Ο Γιόμο, η χελώνα κι ο ήλιος / Λότη Πέτροβιτς - Ανδρουτσοπούλου · εικονογράφηση Αλέκος Φουντουκλής. - Αθήνα : Εκδόσεις Πατάκη, 2012. \n3 3 Χορός και Εικονογραφημένο Βιβλίο Ανάγνωση του βιβλίου Διαβάζουμε παραμύθια από το βιβλίο «Παραμύθια από την Αφρική».\n4 4 Χορός και Εικονογραφημένο Βιβλίο Κατά την ανάγνωση Ανάμεσα στα άλλα αναφερόμαστε και στη μουσική και τον χορό της Αφρικής. \n5 5 Χορός και Εικονογραφημένο Βιβλίο Προβολή εικόνων Τα παιδιά παρατηρούν τα μουσικά όργανα: Κρουστά.\n6 6 Χορός και Εικονογραφημένο Βιβλίο Μίμηση (1/2) Τα παιδιά παρατηρούν τα βήματα των χορών και τα συνδυάζουν με καθημερινές εργασίες, π.χ. προσευχή.\n7 7 Χορός και Εικονογραφημένο Βιβλίο Μίμηση (2/2) ΣκάψιμοΣκαρφάλωμα σε δέντρο\n8 8 Χορός και Εικονογραφημένο Βιβλίο Χορός Τέλος τα παιδιά χόρεψαν στους ρυθμούς αφρικανικής μουσικής.\n9 9 Χορός και Εικονογραφημένο Βιβλίο Χρηματοδότηση Το παρόν εκπαιδευτικό υλικό έχει αναπτυχθεί στο πλαίσιο του εκπαιδευτικού έργου του διδάσκοντα. Το έργο «Ανοικτά Ακαδημαϊκά Μαθήματα στο Πανεπιστήμιο Αθηνών» έχει χρηματοδοτήσει μόνο την αναδιαμόρφωση του εκπαιδευτικού υλικού. Το έργο υλοποιείται στο πλαίσιο του Επιχειρησιακού Προγράμματος «Εκπαίδευση και Δια Βίου Μάθηση» και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο) και από εθνικούς πόρους.\n11 11 Χορός και Εικονογραφημένο Βιβλίο Σημείωμα Ιστορικού Εκδόσεων Έργου Το παρόν έργο αποτελεί την έκδοση 1.0.\n12 12 Χορός και Εικονογραφημένο Βιβλίο Σημείωμα Αναφοράς Copyright Εθνικόν και Καποδιστριακόν Πανεπιστήμιον Αθηνών, Αγγελική Γιαννικοπούλου 2015. Εμμανουέλα Βεϊνόγλου, Αγγελική Γιαννικοπούλου. «Το Εικονογραφημένο Βιβλίο στην Προσχολική Εκπαίδευση. Χορός και Εικονογραφημένο Βιβλίο. Παραμύθια από την Αφρική: Ο Γιόμο, η χελώνα κι ο ήλιος». Έκδοση: 1.0. Αθήνα 2015. Διαθέσιμο από τη δικτυακή διεύθυνση: http://opencourses.uoa.gr/courses/ECD5/. http://opencourses.uoa.gr/courses/ECD5/\n13 13 Χορός και Εικονογραφημένο Βιβλίο Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά, Μη Εμπορική Χρήση Παρόμοια Διανομή 4.0  ή μεταγενέστερη, Διεθνής Έκδοση. Εξαιρούνται τα αυτοτελή έργα τρίτων π.χ. φωτογραφίες, διαγράμματα κ.λπ., τα οποία εμπεριέχονται σε αυτό και τα οποία αναφέρονται μαζί με τους όρους χρήσης τους στο «Σημείωμα Χρήσης Έργων Τρίτων».  http://creativecommons.org/licenses/by-nc-sa/4.0/ Ως Μη Εμπορική ορίζεται η χρήση: που δεν περιλαμβάνει άμεσο ή έμμεσο οικονομικό όφελος από τη χρήση του έργου, για τον διανομέα του έργου και αδειοδόχο. που δεν περιλαμβάνει οικονομική συναλλαγή ως προϋπόθεση για τη χρήση ή πρόσβαση στο έργο. που δεν προσπορίζει στον διανομέα του έργου και αδειοδόχο έμμεσο οικονομικό όφελος (π.χ. διαφημίσεις) από την προβολή του έργου σε διαδικτυακό τόπο. Ο δικαιούχος μπορεί να παρέχει στον αδειοδόχο ξεχωριστή άδεια να χρησιμοποιεί το έργο για εμπορική χρήση, εφόσον αυτό του ζητηθεί.\n14 14 Χορός και Εικονογραφημένο Βιβλίο Διατήρηση Σημειωμάτων Οποιαδήποτε αναπαραγωγή ή διασκευή του υλικού θα πρέπει να συμπεριλαμβάνει:  το Σημείωμα Αναφοράς,  το Σημείωμα Αδειοδότησης,  τη δήλωση Διατήρησης Σημειωμάτων,  το Σημείωμα Χρήσης Έργων Τρίτων (εφόσον υπάρχει), μαζί με τους συνοδευτικούς υπερσυνδέσμους.\n15 15 Χορός και Εικονογραφημένο Βιβλίο Σημείωμα Χρήσης Έργων Τρίτων Το Έργο αυτό κάνει χρήση των ακόλουθων έργων: Εικόνα 1: Εξώφυλλο του βιβλίου «Παραμύθια από την Αφρική: Ο Γιόμο, η χελώνα κι ο ήλιος» / Λότη Πέτροβιτς - Ανδρουτσοπούλου · εικονογράφηση Αλέκος Φουντουκλής. - Αθήνα : Εκδόσεις Πατάκη, 2012.Παραμύθια από την Αφρική: Ο Γιόμο, η χελώνα κι ο ήλιος Εικόνα 2: Αφρικάνικος χορός, CC0 Public Domain, Pixabay.Αφρικάνικος χορός\nΚατέβασμα ppt "Το Εικονογραφημένο Βιβλίο στην Προσχολική Εκπαίδευση Ενότητα 4.6: Χορός και Εικονογραφημένο Βιβλίο Αγγελική Γιαννικοπούλου Τμήμα Εκπαίδευσης και Αγωγής."\nΑνάλυση Συστημάτων Μακροχρόνιας Φροντίδας (Θ) Ενότητα 4: Κατ’ οίκον Φροντίδα: Βασικές αρχές λειτουργίας Γιώργος Πιερράκος Τμήμα Διοίκησης Επιχειρήσεων.\nΕικαστικές συνθέσεις - Χρώμα στο χώρο Ενότητα 7: Εικαστικές παρεμβάσεις σπουδαστών σε χώρους μνήμης – β’ μέρος Φρύνη Μουζακίτου Τμήμα Εσωτερικής Αρχιτεκτονικής,